Ministerstvo financií SR
Sekcia európskych  a medzinárodných záležitostí 

Informácia o zisteniach z certifikačných overovaní štrukturálnych fondov, Kohézneho fondu a iných finančných nástrojov 
k 30. 6. 2008

Bratislava, august 2008
OBSAH

1.	Certifikačné overovania k 30. 6. 2008 v rámci programového obdobia 2004 - 2006
1.1.	Všeobecné zhodnotenie certifikačných overovaní štrukturálnych fondov
1.2.	Porovnanie základných parametrov certifikačných overovaní štrukturálnych fondov k 30.6.2007 a 30.6.2008
1.3.	Zhodnotenie certifikačných overovaní podľa jednotlivých programových dokumentov v rámci štrukturálnych fondov
1.3.1.	Sektorový operačný program Priemysel a služby
1.3.2.	Operačný program Základná infraštruktúra
1.3.3.	Jednotný programový dokument NUTS II – Bratislava Cieľ 2
1.3.4.	CIP INTERREG IIIA Slovenská republika – Rakúsko
1.3.5.	CIP INTERREG IIIA Slovenská republika – Česká republika
1.3.6.	CIP INTERREG IIIA Maďarsko – Slovenská republika – Ukrajina
1.3.7.	CIP INTERREG IIIA Poľsko – Slovenská republika
1.3.8.	Sektorový operačný program Ľudské zdroje
1.3.9.	Jednotný programový dokument NUTS II – Bratislava Cieľ 3
1.3.10.	CIP EQUAL
1.3.11.	Sektorový operačný program Poľnohospodárstvo a rozvoj vidieka
1.4.	Zhodnotenie certifikačných overovaní projektov ISPA/Kohézny fond a Kohézny fond
1.4.1.	ISPA/Kohézny fond
1.4.2.	Kohézny fond
2.	Certifikačné overovania k 30. 6. 2008 v rámci programového obdobia 2007 – 2013
2.1.	Všeobecné zhodnotenie certifikačných overovaní
2.1.1.	Operačný program Informatizácia spoločnosti
2.1.2.	Operačný program Zdravotníctvo
3.	Certifikačné overovania k 30. 6.  2008 v rámci FM EHP a Nórskeho FM
3.1.	Zhodnotenie certifikačných overovaní FM EHP a Nórskeho FM
4.	Záver

Informácia o zisteniach z certifikačných overovaní štrukturálnych fondov, Kohézneho fondu a iných finančných nástrojov 
k 30. 6. 2008
Informácia o zisteniach z certifikačných overovaní štrukturálnych fondov, Kohézneho fondu a iných finančných nástrojov k  30.06.2008 bola vypracovaná odborom certifikácie MF SR na základe úloh v rámci priorít sekcie európskych a medzinárodných záležitostí na rok 2008 v rámci podporných úloh sekcie. 
Informácia obsahuje zhodnotenie výsledkov certifikačných overovaní jednotlivých operačných programov v rámci programového obdobia 2004 – 2006, 2007 – 2013 a Finančného mechanizmu EHP a Nórskeho finančného mechanizmu, ktoré sú od roku 2007 v súlade s uznesením vlády SR č. 262/2007 tiež predmetom certifikačných overovaní.
1.	Certifikačné overovania k 30. 6. 2008 v rámci programového obdobia 2004 - 2006
1.1.	Všeobecné zhodnotenie certifikačných overovaní štrukturálnych fondov
Certifikácia je potvrdenie správnosti a oprávnenosti výdavkov a efektívnosti systémov riadenia a kontroly ŠF. Vykonáva ju MF SR ako PO v zmysle čl. 9 nariadenia Komisie (ES) č. 438/2001 ako nevyhnutný predpoklad predloženia žiadosti o priebežnú a záverečnú platbu na EK na základe predložených SŽP. V rámci certifikačného overovania bolo k 30. 6. 2008 certifikačne overených 31 súhrnných žiadostí o platbu. 

Tab. č. 1 Prehľad o overenej vzorke pri výkone certifikačného overovania k 30.6.2008

Názov programového dokumentu	Hodnota SŽP	Overovaná vzorka pri výkone CO k predloženým SŽP	Overovaná vzorka pri výkone certifikácie	Neoprávnené výdavky CELKOM*	Neoprávnené výdavky CELKOM*	

	EÚ + ŠR + VZ					
	 v Sk	v %	v Sk	v Sk	v % zo vzorky	
SOP PS	1 085 979 816,00	1,60%	17 355 033,60	1 949 220,00	11,23%	
OP ZI	3 075 968 646,36	1,70%	52 404 068,25	52 404 068,25	100,00%	
JPD Bratislava Cieľ 2	480 464 315,56	4,02%	19 313 432,81	96 090,55	0,50%	
Interreg IIIA SR-AT	89 327 989,42	1,31%	1 174 070,00	0,00	0,00%	
Interreg IIIA SR-ČR	43 768 706,44	3,90%	1 705 708,84	35 700,00	2,09%	
Interreg IIIA HUN-SR-UKR	92 427 718,57	0,51%	470 793,50	5 385,00	1,14%	
Interreg IIIA Poľsko-SR	96 547 073,50	1,31%	1 263 984,00	420,00	0,03%	
SPOLU ERDF	4 964 484 265,85	1,89%	93 687 091,00	54 490 883,80	58,16%	
SOP ĽZ	1 250 565 762,15	0,45%	5 637 776,50	662 100,00	11,74%	
JPD Bratislava Cieľ 3	199 451 378,46	1,10%	2 195 736,84	1 812 776,84	82,56%	
IS Equal	117 735 910,95	1,63%	1 916 817,00	1 838 835,38	95,93%	
SPOLU ESF	1 567 753 051,56	0,62%	9 750 330,34	4 313 712,22	44,24%	
SOP PRV	1 591 022 117,26	0,98%	15 540 728,95	0,00	0,00%	
SPOLU EAGGF+FIFG	1 591 022 117,26	0,98%	15 540 728,95	0,00	0,00%	
SPOLU	8 123 259 434,67	1,46%	118 978 150,29	58 804 596,02	49,42%	

VZ – vlastné zdroje, * Neoprávnené výdavky prvotne identifikované PO 
Zdroj: MF SR

Tab. č. 2 Prehľad o štruktúre identifikovaných neoprávnených výdavkov k 30.6.2008

Názov programového dokumentu	Neoprávnené výdavky CELKOM*	Neoprávnené výdavky CELKOM*	Neoprávnené výdavky zatiaľ v štádiu riešenia	Neoprávnené výdavky následne uznané za oprávnené	Neoprávnené výdavky POTVRDENÉ ako neoprávnené
	
	v Sk	v % zo vzorky	v Sk	v Sk	v Sk	v % zo vzorky	
SOP PS	1 949 220,00	11,23%	1 949 220,00	0,00	0,00	0,00%	
OP ZI	52 404 068,25	100,00%	52 404 068,25	0,00	0,00	0,00%	
JPD Bratislava Cieľ 2	96 090,55	0,50%	96 090,55	0,00	0,00	0,00%	
Interreg IIIA SR-AT	0,00	0,00%	0,00	0,00	0,00	0,00%	
Interreg IIIA SR-ČR	35 700,00	2,09%	0,00	0,00	35 700,00	2,09%	
Interreg IIIA HUN-SR-UKR	5 385,00	1,14%	1 785,00	0,00	3 600,00	0,76%	
Interreg IIIA Poľsko-SR	420,00	0,03%	420,00	0,00	0,00	0,00%	
SPOLU ERDF	54 490 883,80	58,16%	54 451 583,80	0,00	39 300,00	0,04%	
SOP ĽZ	662 100,00	11,74%	8 000,00	400 750,00	253 350,00	4,49%	
JPD Bratislava Cieľ 3	1 812 776,84	82,56%	1 812 776,84	0,00	0,00	0,00%	
IS Equal	1 838 835,38	95,93%	1 838 835,38	0,00	0,00	0,00%	
SPOLU ESF	4 313 712,22	44,24%	3 659 612,22	400 750,00	253 350,00	2,60%	
SOP PRV	0,00	0,00%	0,00	0,00	0,00	0,00%	
SPOLU EAGGF+FIFG	0,00	0,00%	0,00	0,00	0,00	0,00%	
SPOLU	58 804 596,02	49,42%	58 111 196,02	400 750,00	292 650,00	0,25%	
Zdroj: MF SR

Tab. č. 3 Prehľad o počte vykonaných certifikačných overovaní k  30. 6. 2008 vo vzťahu k počtu SŽP
Názov programového dokumentu	Počet predložených SŽP	SŽP	Počet  SŽP certifikačne overených 	Podiel vykonaných certifikačných overovaní k predloženým SŽP v %	
		Schválené v celom objeme	Schválené v zníženom objeme	Neschválené	V procese schvaľovania			
								
SOP PS	10	6	2	0	2	3	30,00%	
OP ZI	29	21	6	0	2	4	13,79%	
JPD Bratislava Cieľ 2	10	8	1	0	1	4	40,00%	
Interreg IIIA SR-AT	5	2	1	0	2	1	20,00%	
Interreg IIIA SR-ČR	10	8	2	0	0	2	20,00%	
Interreg IIIA Poľsko-SR	10	8	2	0	0	2	20,00%	
Interreg IIIA SR/HUN/UKR	10	6	3	0	1	3	30,00%	
SPOLU ERDF	84	59	17	0	8	19	22,62%	
SOP ĽZ	18	7	11	0	0	4	22,22%	
JPD Bratislava Cieľ 3	19	12	6	0	1	3	15,79%	
IS Equal	10	6	3	0	1	2	20,00%	
SPOLU ESF	47	25	20	0	2	9	19,15%	
SOP PRV	14	13	0	0	1	3	21,43%	
SPOLU EAGGF+FIFG	14	13	0	0	1	3	21,43%	
SPOLU	145	97	37	0	11	31	21,38%	
Zdroj: MF SR
Celkovo bolo k 30.6.2008 predložených 145 SŽP v celkovej sume 8 123 259 434,67 Sk, z toho bolo 97 schválených v celom objeme, 37 schválených v zníženom objeme, žiadne SŽP neboli neschválené a 11 SŽP bolo v procese schvaľovania. Certifikačne overených bolo za všetky programové dokumenty 31 SŽP, čo predstavuje 21,38 % z celkovo predložených SŽP, z toho za ERDF bolo vykonaných 19 certifikačných overovaní, za ESF 9 a za EAGGF a FIFG 3. Na úrovni programových dokumentov bolo najviac certifikačných overovaní vykonaných v rámci OP ZI, JPD BA Cieľ 2 a SOP ĽZ (4). Najmenej certifikačných overovaní bolo vykonaných v rámci Interreg IIIA SR-AT (1). V percentuálnom vyjadrení k počtu predložených SŽP bolo najviac certifikačných overovaní vykonaných v rámci JPD BA Cieľ 2, a to 40,00 % a najmenej v rámci OP ZI, a to 13,79 %.
Najviac SŽP bolo predložených v rámci fondu ERDF, a to 84 SŽP, najmenej v rámci EAGGF a FIFG, a to 14. V rámci všetkých fondov k 30.6.2008 nebola žiadna SŽP neschválená. Najvyšší podiel certifikačne overených SŽP k celkovo predloženým SŽP má ERDF  22,62 %, naopak najmenší podiel má  ESF 19,15 %.
V rámci certifikačného overovania bola overená vzorka výdavkov vo výške 112 596 775,29 Sk, čo predstavuje 1,39 % z celkovej sumy predložených SŽP. V rámci toho boli prvotne zistené neoprávnené výdavky v celkovej výške 58 804 596,02 Sk, t. j. 49,42 % z overovanej vzorky. Najvyššia výška neoprávnených výdavkov bola zistená v rámci OP ZI v sume 52 404 068,25 Sk, čo predstavuje 100,00 % z overovanej vzorky. Neoprávnené výdavky boli v tomto prípade identifikované z titulu porušenia podmienok stanovených vo výzve, zistenia vysokej závažnosti, týkajúceho sa možného porušenia zákona o verejnom obstarávaní, ako aj z dôvodu nedostatočného výkonu kontroly podľa čl. 4 nariadenia Komisie (ES) č. 438/2001. Vysoké percento neoprávnených výdavkov (nad 80 %) bolo identifikované aj v rámci JPD BA Cieľ 3 a IS Equal.
Vyššie uvedená výška neoprávnených výdavkov (58 804 596,02 Sk, t.j. 49,42 % z overovanej vzorky) prvotne identifikovaná PO pri výkone priebežných certifikačných overovaní SŽP nie je definitívna. Skladá sa jednak z tzv. skutočne neoprávnených výdavkov, kedy na základe predloženej ŽOP, podpornej dokumentácie k ŽOP a na základe dokumentácie vyplývajúcej z procesu hodnotenia, výberu, zazmluvnenia a samotnej implementácie schváleného projektu (dokumentácia uložená na RO/SORO/PJ) je možné s konečnou platnosťou konštatovať neoprávnenosť výdavku. Druhú skupinu neoprávnených výdavkov tvoria také výdavky, pri ktorých na základe predloženej ŽOP, podpornej dokumentácie k ŽOP a na základe dokumentácie vyplývajúcej z procesu hodnotenia, výberu, zazmluvnenia a samotnej implementácie schváleného projektu (dokumentácia uložená na RO/SORO/PJ) nie je možné jednoznačne konštatovať oprávnenosť/neoprávnenosť výdavku, a to na základe tej skutočnosti, že v zmysle predložených dokladov nebolo možné oprávnenosť výdavku definitívne potvrdiť, a z tohto dôvodu boli jednotlivé ŽOP vyradené zo SŽP a bola stanovená povinnosť pre RO/SORO opätovne vykonať administratívnu kontrolu ŽOP, prípadne kontrolu na mieste u KP/PP a o výsledkoch týchto kontrol informovať PO. 
V priebehu prvého polroka 2008 došlo zo strany RO/SORO k prijímaniu nápravných opatrení, najmä k opätovnej administratívnej kontrole ŽOP, príp. kontrole na mieste, k predloženiu doplňujúcej podpornej dokumentácie. Na základe týchto skutočností boli výdavky vo výške 400 750,00 Sk, čo je 0,36 % z overovanej vzorky následne uznané ako oprávnené. Neoprávnené výdavky vo výške 292 650,00 Sk, čo je 0,25 % z overovanej vzorky sa potvrdili ako skutočné neoprávnené výdavky. Zvyšná suma prvotne identifikovaných neoprávnených výdavkov vo výške 58 111 196,02 Sk, čo je 51,61 % z overovanej vzorky a 98,82 % z celkových identifikovaných neoprávnených výdavkov je zatiaľ v štádiu riešenia na úrovni RO/SORO. Predpoklad vyriešenia je dokonca roku 2008.
1.2.	
Porovnanie základných parametrov certifikačných overovaní štrukturálnych fondov k 30.6.2007 a 30.6.2008

V nasledovnej kapitole uvádzame porovnanie základných parametrov certifikačných overovaní (počet a objem predložených SŽP, počet vykonaných certifikačných overovaní, počet schválených SŽP v zníženom objeme, podiel overenej vzorky k objemu predložených SŽP, vzorka overených výdavkov a podiel neoprávnených výdavkov z overenej vzorky) za obdobie k 30.6.2007 a 30.6.2008.

V porovnaní s prvým polrokom 2007 bolo za rovnaké obdobie roku 2008 predložených 145, čo je o 14 SŽP menej ako v roku 2007 (graf č. 1). Menší počet predkladaných SŽP bol realizovaný najmä v rámci programu INTERREG III A SR – AT (o 5 SŽP menej) a v rámci SOP ĽZ (o 4 SŽP menej). 

Ako bolo vyššie uvedené, počet predložených SŽP v prvom polroku 2008 klesol o 14 SŽP,  pričom objemovo tento pokles predstavoval 1,38 mld. Sk (graf č. 2). 

V prvom polroku 2008 bol zaznamenaný pokles v počte certifikačne overených SŽP oproti porovnateľnému obdobiu roka 2007, a to o 13 SŽP (graf č. 3). Vplyv na pokles počtu certifikačných overovaní mala participácia zamestnancov PO/CO na príprave a implementácii nového programového obdobia 2007-2013 (napr. pripomienkovanie podkladov na monitorovacie výbory, a to najmä v súvislosti s hodnotiacimi a výberovými kritériami, príprava podkladov do výročných správ o implementácii OP, posudzovanie interných manuálov predkladaných na PO/CO zo strany RO/SORO a PJ, posudzovanie výziev, účasti v komisiách na výber projektov, začatie výkonu certifikačných overovaní a pod.).

V prvom polroku 2007 pri 44 certifikačne overených SŽP počet SŽP schválených v zníženom objeme predstavoval 43, v prvom polroku 2008 klesol tento počet na 37 SŽP z počtu 31 certifikačne overených SŽP. Hlavnými dôvodmi na schválenie SŽP v zníženom objeme v prvom polroku 2008 boli predovšetkým identifikované neoprávnené výdavky v overovanej vzorke výdavkov, nesúlad projektu s výzvou, nedostatočný výkon kontroly podľa čl. 4 nariadenia Komisie (ES) č. 438/2001 zo strany RO/SORO, resp. nedostatky zistené v rámci verejného obstarávania (graf č. 4).

Podiel overenej vzorky k objemu predložených SŽP v prvom polroku 2008 poklesol v porovnaní s rovnakým sledovaným obdobím roku  2007 o 1,75 %, t.j. viac ako 2-násobne (graf č. 5). V nadväznosti na túto skutočnosť sa zároveň v porovnaní s prvým polrokom 2007 znížil skoro 2,5-násobne objem vzorky overených výdavkov z  305,4 mil. Sk na 118,98 mil. Sk (graf č. 6), pričom sa však skoro 7-násobne zvýšil podiel neoprávnených výdavkov z overenej vzorky z 7,27 % na 49,42 % (graf č. 7). Je však potrebné zohľadniť, že vysoký podiel neoprávnených výdavkov za prvý polrok 2008 je v súčasnosti v štádiu posudzovania a je reálny predpoklad, že bude nižší.
Pokles objemu overovanej vzorky súvisel jednak so znížením počtu vykonaných certifikačných overovaní ako aj so skutočnosťou, že predmetom certifikačného overenia v rámci fondu ESF už nie je 100 % overenie výdavkov zahrnutých do vybranej ŽOP, ale len reprezentatívna vzorka výdavkov, a to tých, ktoré sa javia v štruktúre výdavkov zaradených do SŽP ako najrizikovejšie. Ďalšia skutočnosť, ktorá prispela k  výraznému zníženiu objemu overovanej vzorky je, že predmetom certifikačných overovaní neboli na základe výsledkov rizikovej analýzy v porovnaní s prvým polrokom 2007 iba objemovo vysoké ŽOP (predovšetkým v rámci OP ZI, Priorita 1 - dopravná infraštruktúra), ale s cieľom zachovania reprezentatívnosti vzorky aj objemovo nízke žiadosti o platbu.  Počet vykonaných certifikačných overovaní bol znížený aj v dôsledku výkonu činností súvisiacich s programovým obdobím 2007-2013, a to najmä výkon certifikačných overovaní v rámci predložených súhrnných žiadostí o platbu na nové operačné programy, pripomienkovanie interných manuálov, pripomienkovanie materiálov na monitorovacie výbory a posudzovanie zmien výberových kritérií.
1.3.	Zhodnotenie certifikačných overovaní podľa jednotlivých programových dokumentov v rámci štrukturálnych fondov
1.3.1.	Sektorový operačný program Priemysel a služby
Za obdobie 1. 1. – 30. 6. 2008 bolo zo strany platobnej jednotky MH SR predložených na platobný orgán pre štrukturálne fondy 10 súhrnných žiadostí o platbu v celkovej výške 1 085 979 816,00 Sk za všetky zdroje financovania. V predloženom objeme bolo schválených 6 SŽP. 2 SŽP boli schválené v zníženom objeme a 2 SŽP sú v procese schvaľovania.  
Priebežné certifikačné overovanie bolo vykonané v rámci 3 SŽP priamo na RO, SORO a PJ. Overovaná vzorka výdavkov v rámci 8 SŽP predstavuje sumu 17 355 033,60 Sk, čo je 1,60 % z objemu predložených SŽP a 9,74 % z objemu overovaných SŽP. 
Neoprávnené výdavky boli identifikované v rámci 1 SŽP vo výške 1 949 220 Sk, čo predstavuje 11,23 % z overovanej vzorky. 
Nezrovnalosti boli z úrovne PO ŠF identifikované, boli vypracované 2 správy o zistených nezrovnalostiach v celkovej výške 6 714 988,52 Sk, ktoré sú v stave „potvrdené podozrenie z nezrovnalosti“. V priebehu 1. polroka 2008 nebol z úrovne PO zaslaný žiadny podnet na výkon následnej finančnej kontroly, ani  na Úrad pre verejné obstarávanie. 
Pre porovnanie uvádzame, že k 30.6.2007 overovaná vzorka výdavkov predstavovala sumu 20 679 434,00 Sk, čo bolo 1,18 % z objemu predložených SŽP. Neoprávnené výdavky boli identifikované vo výške 20 679 434,00 Sk, čo bolo 100,00 % z overovanej vzorky.
Pri certifikačných overovaniach SŽP boli k 30.6.2008 identifikované nasledovné zistenia:
Nedodržanie zmluvy o NFP a porušenie ustanovení zmluvy
1.	zo strany RO/SORO nevykonávanie kontroly všetkých povinností v zmysle zmluvy o poskytnutí NFP ako je povinnosť poistenia majetku,
2.	formálne chyby v uzatvorených zmluvách o spolupráci KP s jednotlivými partnermi v rámci národného projektu,
Nedostatky pri verejnom obstarávaní
3.	nedostatočný výkon kontroly podľa čl. 4 nariadenia Komisie (ES) č. 438/2001 dodržiavania zákona o verejnom obstarávaní zo strany RO/SORO, nedostatočne, resp. vôbec nezdokumentovaná kontrola verejného obstarávania na RO a na SORO (bez detailnejších kontrolných listov), nearchivovaná dokumentácia         ku kontrole VO,
4.	zdôvodnenie metódy rokovacieho konania bez zverejnenia nebolo v súlade so zákonom o VO,
5.	použitie kritéria „skúsenosti“ v rámci vyhodnotenia ponúk z VO,
6.	požadovanie neprimeranej požiadavky týkajúcej  sa finančného a ekonomického postavenia uchádzačov (porušenie  § 32 ods. 6 zákona č. 25/2006 Z. z. o verejnom obstarávaní zo strany KP),
7.	uzavretie zmluvy zo strany KP v rozpore s § 45 ods. 1 zákona č. 25/2006 Z. z. o verejnom obstarávaní v rozpore so súťažnými podkladmi a s ponukou úspešného uchádzača,
Nedostatky pri výbere a hodnotení projektov
8.	nevykonanie kontroly súladu projektu s požiadavkami podľa čl. 29 ods. 4 nariadenia Rady (ES)                 č. 1260/1999 v nadväznosti na projekty generujúce značne čistý výnos,
Nedostatky v IM, nedodržiavanie IM a audit trailu
9.	RO pri implementácii národného projektu nemal v IM v zmysle KSFR ŠF vypracované postupy a kroky týkajúce sa poskytovania zálohových platieb  jednotlivým KP,
10.	nedostatočný výkon kontroly dodržiavania termínov zúčtovania predfinancovania zo strany SORO,
11.	RO a SORO nemá zabezpečené primerané zastupovanie osoby zodpovednej za kontrolu procesu VO,
Nesprávna alebo chýbajúca evidencia údajov v ITMS
12.	v rozpore s usmernením RO CSF k zadávaniu povinných údajov do ITMS pre ŠF a KF  neboli v rámci projektov, ktoré boli predmetom certifikačných overovaní  do ITMS zadané základné povinné údaje, alebo boli zadané nesprávne, a to najmä nasledovné údaje: evidencia o vykonanom verejnom obstarávaní, základné údaje o projekte, položky nákladov, dĺžka realizácie projektu,
Zistené neoprávnené výdavky
13.	fakturované výdavky za služby v rozpore so schválenou čiastkovou zmluvou, 
14.	preplatenie výdavkov z cieľa 2 nad rámec geografickej oprávnenosti  v zmysle čl. 3 nariadenia Rady  (ES) č.1260/1999, 
Ostatné
15.	formálne chyby pri vypĺňaní KL z administratívnej kontroly ŽOP a POO,
16.	nepredkladanie odpočtov zo strany SORO v nadväznosti na zistenia identifikované pri výkone certifikačného overovania.

Z vyššie uvedených zistení zostávajú ako otvorené zistenia č. 3 - 7, 10 – 14 a 16. K ostatným zisteniam prijal RO/SORO v sledovanom období primerané opatrenia, ktoré PO akceptoval. K otvoreným zisteniam budú opatrenia prijaté v priebehu roka.

1.3.2.	Operačný program Základná infraštruktúra
Za obdobie 1. 1. – 30. 6. 2008 bolo zo strany platobnej jednotky MDPT SR predložených na platobný orgán          9 súhrnných žiadostí o platbu v celkovej výške 990 796 773,97 Sk za všetky zdroje financovania. V predloženom objeme bolo schválených 7 SŽP. Dve SŽP boli schválené v zníženom objeme. Certifikačné overovanie bolo vykonané v rámci 1 SŽP priamo na SORO a PJ. Overovaná vzorka výdavkov predstavuje sumu 10 830 906,00 Sk, čo je 1,09 % z objemu predložených SŽP a 11,04 % z objemu overovaných SŽP. Neoprávnené výdavky boli identifikované v rámci 1 SŽP  vo výške 10 830 906,00 Sk, čo predstavuje 100,00 % z overovanej vzorky a ostávajú zatiaľ nepotvrdené.  
Za obdobie 1. 1. – 30. 6. 2008 bolo zo strany platobnej jednotky MŽP SR predložených na platobný orgán pre štrukturálne fondy 10 SŽP v celkovej výške 1 234 615 933,60 Sk za všetky zdroje financovania. V predloženom objeme bolo schválených 8 SŽP, 1 SŽP bola schválená v zníženom objeme a 1 SŽP bola v stave posudzovania. Priebežné certifikačné overovanie bolo vykonané v rámci 1 SŽP priamo na SORO a PJ. Overovaná vzorka výdavkov predstavuje sumu 22 103 944,85 Sk, čo je 1,79 % z objemu predložených SŽP a 22,51 % z objemu overovaných SŽP. Neoprávnené výdavky boli identifikované v rámci 1 SŽP  vo výške 22 103 944,85 Sk, čo predstavuje 100 % z overovanej vzorky a ostávajú zatiaľ nepotvrdené. 
Za obdobie 1. 1. – 30. 6. 2008 bolo zo strany platobnej jednotky MVRR SR predložených na platobný orgán pre štrukturálne fondy 10 SŽP v celkovej výške 850 555 938,79 Sk za všetky zdroje financovania. V predloženom objeme  bolo schválených 5 SŽP, 4 SŽP boli schválené v zníženom objeme a 1 SŽP bola v stave posudzovania. Priebežné certifikačné overovanie bolo vykonané v rámci 2 SŽP priamo na RO a PJ. Overovaná vzorka výdavkov predstavuje sumu 19 469 217,40 Sk, čo je 2,29 % z objemu predložených SŽP a 7,70 % z objemu overovaných SŽP. Neoprávnené výdavky boli identifikované v rámci 2 SŽP vo výške 19 469 217,40 Sk, čo je 100,00 % z overovanej vzorky a ostávajú zatiaľ nepotvrdené. V rámci neoprávnených výdavkov bola na sumu 11 489 183,76 Sk vypracovaná správa o podozrení z nezrovnalosti a ostáva zatiaľ nepotvrdená.
Spolu za OP ZI bolo predložených 29 SŽP v celkovej výške 3 075 968 646,36 Sk. V predloženom objeme  bolo schválených 20 SŽP. Sedem SŽP bolo schválených v zníženom objeme a o 2 SŽP sa rozhodovalo po 30.6.2008. Certifikačné overovanie bolo vykonané v rámci 4 SŽP priamo na SORO a PJ ako priebežné certifikačné overovanie (1 SŽP za MDPT SR, 1 SŽP za MŽP SR a 2 SŽP za MVRR SR). 
Overovaná vzorka výdavkov predstavuje sumu 52 404 068,25 Sk, čo je  1,70 % z objemu predložených SŽP a 11,67 % z objemu overovaných SŽP. Pri certifikačnom overovaní boli identifikované neoprávnené výdavky v rámci celého programu OP ZI vo výške 52 404 068,25 Sk, čo je 100,00 % z overovanej vzorky a sú zatiaľ nepotvrdené. Nezrovnalosť bola z úrovne PO identifikovaná, bola vypracovaná 1 správa o podozrení                  z nezrovnalosti v celkovej výške 11 489 183,76 Sk, ktorá sa v ITMS nachádza v stave „podozrenie z nezrovnalosti“. Nezrovnalosť sa týkala 1 projektu (MVRR SR) z dôvodu porušenia pravidiel vlastníckych vzťahov zverejnenej výzvy. 
V priebehu 1. polroka 2008 bol z úrovne PO zaslaný 1 podnet na výkon následnej finančnej kontroly (kód projektu 11430110 613).  Podnet na výkon kontroly na Úrad pre verejné obstarávanie zaslaný nebol.
Pre porovnanie uvádzame, že k 30.6.2007 overovaná vzorka výdavkov predstavovala sumu 160 753 347,29 Sk, čo bolo 5,83 % z objemu predložených SŽP. Neoprávnené výdavky boli identifikované vo výške 128 000,00 Sk, čo bolo 0,08 % z overovanej vzorky.
Pri certifikačných overovaniach SŽP boli  k 30.6.2008 identifikované nasledovné zistenia:
Nedodržanie Koncepcie systému finančného riadenia ŠF  a ostatných dokumentov 
1.	RO nepredložil na PO ŠF zápisnicu zo zasadnutia výberovej komisie(MVRR SR); 
2.	SORO nevykonal v rámci administratívnej kontroly žiadosti KP o platbu preukázateľným spôsobom kontrolu vecnej správnosti, nezaviedol systém sledovania čerpania výdavkov podľa výkazu výmer v rámci ŠF, čím nezabezpečil dôsledné vykonávanie kontroly podľa čl. 4 nariadenia Komisie (ES) č. 438/2001 (MDPT SR);
3.	SO/RO nepredložil PO správu o výsledku auditu v lehote 5 pracovných dní od jej podpisu vrátane opatrenia k vykonanému auditu a odpočty ich plnenia v termíne do 10 pracovných dní od ich prijatia (MŽP SR);
Nedodržanie zmluvy o NFP a porušenie ustanovení zmluvy
4.	neuzatváranie poistných zmlúv zo strany KP/PP pri nadobudnutí, resp. zhodnotení majetku obstaraného z prostriedkov EÚ (MVRR SR, MŽP SR);
Nedostatky pri kontrole na mieste 
5.	správy o výsledku kontroly vykonanej na mieste a  zápisnica z kontroly na mieste sú vypracované nedostatočne, bez výpovednej hodnoty - nie je zrejmá výška oprávnených / neoprávnených výdavkov, nie sú vyplnené časti týkajúce sa oprávnenosti výdavkov, súladu s legislatívou a vedenia prehľadného systému účtovania platieb. Kontrolný zoznam a správa okrem fotodokumentácie neobsahuje žiadne prílohy, resp. podklady, ktoré by preukazovali dôkaznosť správneho vedenia účtovníctva a následne správnosť vykonanej kontroly na mieste zo strany RO (MVRR SR);
6.	k správe z kontroly na mieste nebol vypracovaný kontrolný list pre kontrolu na mieste, čo je v rozpore s usmernením  RO CSF č. 16/2004, aktualizácia č. 1/2007, k postupom kontroly fyzickej realizácie projektov (MŽP SR);
Nedostatky pri platbách  
7.	značné množstvo formálnych nedostatkov, napr. v nadväznosti na predložený „Súpis vykonaných prác“ – Všeobecné položky nebolo možné posúdiť oprávnenosť fakturovanej položky v predchádzajúcich žiadostiach o platbu; v kontrolnom liste pre administratívnu kontrolu boli nekorektne vyplnené údaje; vo faktúre, protokole o prevzatí prevedených prác a ďalších dokumentoch bol názov stavby v rozpore s názvom projektu v ŽoNFP a schvaľovacom liste pre KP; nebolo možné posúdiť oprávnenosť fakturovanej položky poistenie (MDPT SR);
Nedostatky pri verejnom obstarávaní
8.	skrátenie minimálnej 36-dňovej lehoty na predkladanie ponúk, čím došlo k porušeniu § 96 ods. 1 zákona č. 25/2006 Z. z. o verejnom obstarávaní (MVRR SR); 
9.	uplatnenie neprimeraných požiadaviek týkajúcich  sa finančného a ekonomického postavenia, resp. technickej alebo odbornej spôsobilosti uchádzačov, a teda porušenie  § 32 ods. 6 zákona č. 25/2006 Z. z. o verejnom obstarávaní zo strany KP; uplatnenie obmedzujúcej požiadavky v súvislosti s možnosťou získať súťažné podklady iba osobne v pracovných dňoch a v stanovených hodinách na adrese verejného obstarávateľa (MDPT SR);
10.	výber zmluvného partnera na uskutočnenie stavebných prác rokovacím konaním bez zverejnenia s odvolaním sa na § 66 ods. 1 písm. a) zákona č. 523/2003 Z. z. o verejnom obstarávaní, pričom z dokumentácie predloženej pri certifikačnom overovaní jednoznačne nevyplývalo, že boli splnené podmienky pre použitie tejto nesúťažnej metódy verejného obstarávania (MŽP SR);
Nedostatky pri výbere a hodnotení projektov 
11.	chýbajúce doklady v projektovom spise, že riadiaci orgán posúdil nedostatky projektu špecifikované hodnotiteľmi (MVRR SR); 
12.	v čase certifikačného overovania nebolo možné overiť, či KP mal na vykonávanie prác vydané platné stavebné povolenie v plnom rozsahu realizovaných prác; v projektovej zložke sa nenachádzalo stavebné povolenie, resp. dokument potvrdzujúci predĺženie realizácie stavby (MVRR SR); 
13.	v schvaľovacom liste pre konečného prijímateľa boli schválené celkové oprávnené náklady vyššie ako boli žiadané v žiadosti o nenávratný finančný príspevok a chýbala predpísaná pečiatka. V projektovom spise neexistuje žiadny dokument, z ktorého by bolo zrejmé zvýšenie požadovanej sumy (MDPT SR);
14.	dokumentácia predložená pri certifikačnom overovaní vykazovala množstvo nedostatkov, ako napr. stavebné povolenie a rozhodnutie o zmene stavby pred jej dokončením sa v čase certifikačného overovania v projektovom spise nenachádzali; názov stavby uvedený v stavebnom povolení ani zmena názvu stavby v rozhodnutí o zmene nie je v súlade so schválenou ŽoNFP a Schvaľovacím listom; KP oznámil SORO zmenu názvu stavby, ktorá podľa schvaľovacieho listu nebola SORO akceptovaná a pod. (MDPT SR);
15.	kontrolný list k Žiadosti KP o nenávratný finančný príspevok bol vyplnený formálne a chýbal podpis osoby, ktorá mala schváliť / neschváliť ŽoNFP (MDPT SR);
16.	v žiadosti o nenávratný finančný príspevok chýbalo registračné číslo, nebol uvedený dátum, nebolo vyplnené čestné vyhlásenie žiadateľa, neboli vyplnené názvy príloh žiadosti (MDPT SR);       
Nedostatky v IM, nedodržanie IM a audit trailu 
17.	v rozpore s IM Odboru kontroly programov EÚ MVRR SR dokumentácia k verejnej súťaži na stavebné práce neobsahovala kontrolné listy k verejnému obstarávaniu (MVRR SR); 
18.	IM SORO je neprehľadný a je obtiažne zabezpečiť dodržiavanie v ňom uvedených postupov z dôvodu spôsobu jeho aktualizácie ktorý vedie k tomu, že napr. dokumenty týkajúce sa verejného obstarávania nie sú zosúladené (MDPT SR); 
19.	v dokumentácii k verejnému obstarávaniu predloženej pri CO chýbalo oznámenie o vyhlásení VO, oznámenie o výsledku VO po ich zverejnení vo Vestníku verejného obstarávania a záznam o ich overení z čoho vyplýva, že SORO neoveruje správnosť  zverejnených informácií – opakujúce sa zistenie (MDPT SR); 
20.	podľa IM malo SORO menovať väčšinu členov do komisie na vyhodnotenie ponúk. Z predloženej dokumentácie vyplýva, že bol menovaný do komisie iba jeden člen ako pozorovateľ (MDPT SR); 
21.	porovnaním postupu SORO pri overovaní VO s postupmi uvedenými v IM boli zistené niektoré ďalšie nedostatky (napr. SORO neschválil obsah oznámenia o výsledku VO,  pri CO bola predložená iba neosvedčená kópia zmluvy s výkazom výmer bez ostatných príloh, ktoré mali byť jej nedeliteľnou súčasťou, súčasťou dokumentácie k VO mala byť aj verzia súťažných podkladov po zapracovaní pripomienok MDPT SR, dokumentácia predložená pri CO neobsahovala doklad o tom, že KP zaslal MDPT SR zápisnicu z vyhodnotenia ponúk na schválenie a že ju GR Sekcie  projektov schválil (MDPT SR);
22.	kontrolný list k žiadosti o platbu nebol vypracovaný v súlade s usmernením  RO CSF č. 16/2004, aktualizácia č. 1/2007, k postupom kontroly fyzickej realizácie projektov, platným v čase predloženia žiadosti o platbu (MŽP SR);
23.	v IM SORO nebolo zapracované usmernenie  RO CSF č. 16/2004 k postupom kontroly fyzickej realizácie projektov v znení aktualizácie č. 1/2007 (MŽP SR);
Nesprávna alebo chýbajúca evidencia údajov v ITMS, ISUF, RIS 
24.	zmluva o poskytnutí NFP vložená v ITMS nie je totožná so zmluvou uloženou v projektovej zložke; v ITMS chýbajúci povinný údaj o dodatku k zmluve o poskytnutí NFP a jeho elektronická verzia  a chýbajúce číslo zmluvy o dielo (MVRR SR); 
25.	v ITMS chýbajúce  povinné údaje - elektronická verzia zmluvy o poskytnutí NFP / schvaľovací list, údaje o zmluve uzavretej na základe obstarávania medzi KP a dodávateľom, nesprávne uvedený typ zmluvy, metóda obstarávania a predpokladaná hodnota zákazky, nesprávne evidované elektronické verzie dodatkov, ktoré sa týkajú verejného obstarávania 1 projektu (MDPT SR);  
26.	v položke Zmluvy so žiadateľom / Správa dodatkov boli k jednotlivým dodatkom pripojené iba elektronické verzie sprievodných listov, ktorými MŽP SR oznamuje KP schválenie zmeny Zmluvy o poskytnutí NFP, z ktorých nie sú zrejmé konkrétne zmeny (MŽP SR);
Ostatné  
27.	v rozpore s výzvou (nehnuteľnosti a pozemky sú vo výlučnom vlastníctve obce) boli v projektovej zložke priložené aj nájomné zmluvy alebo súhlasné listy s rekonštrukciou jednotlivých vlastníkov pozemku (MVRR SR); 
28.	nepresnosti uvedené v „Internom zázname, Návrhu na úpravu položiek rozpočtu projektu“ pre prípravu dodatku k zmluve o NFP týkajúce sa chýbajúceho výškopisného a polohopisného plánu pozemku v porovnaní so zmluvou o dielo (MVRR SR).
 
Z vyššie uvedených zistení zostávajú ako otvorené zistenia č. 1, 2,  7, 9 – 21, 25, 27 týkajúce sa konkrétnych projektov. K ostatným zisteniam RO/SORO prijal k 30.6.2008 primerané opatrenia, ktoré PO akceptoval. 

1.3.3.	Jednotný programový dokument NUTS II – Bratislava Cieľ 2
Za obdobie 1. 1. – 30. 6. 2008 bolo zo strany platobnej jednotky MVRR SR predložených na platobný orgán 10 súhrnných žiadostí o platbu v celkovej výške 480 464 315,56 Sk za všetky zdroje financovania. V predloženom objeme  bolo schválených 8 SŽP, 1 SŽP bola schválená v zníženom objeme a 1 SŽP bola v procese schvaľovania. 
Priebežné certifikačné overovanie bolo vykonané v rámci 4 SŽP na RO a PJ. Overovaná vzorka výdavkov predstavuje sumu 19 313 432,81 Sk, čo je 4,02 % z objemu predložených  SŽP a 8,01 % z objemu overovaných SŽP. 
Neoprávnené výdavky boli identifikované v rámci 1 SŽP vo výške 96 090,55 Sk, čo predstavuje 0,50 % z overovanej vzorky. Neoprávnené výdavky sú v stave „nepotvrdené podozrenie“. Nezrovnalosti neboli z úrovne PO identifikované a nebol zaslaný žiadny podnet na výkon následnej finančnej kontroly, ani  na Úrad pre verejné obstarávanie. 
Pre porovnanie uvádzame, že k 30.6.2007 overovaná vzorka výdavkov predstavovala sumu 19 439 448,30 Sk, čo bolo 4,75 % z objemu predložených SŽP. Neoprávnené výdavky boli identifikované vo výške 342 000,00 Sk, čo bolo 1,76 % z overovanej vzorky.
Pri certifikačných overovaniach SŽP boli v 1 polroku 2008 identifikované nasledovné zistenia:
Nedodržanie Koncepcie systému finančného riadenia ŠF a ostatných dokumentov
1.	nepredkladanie zápisníc zo zasadnutia komisií pre výber projektov na PO ŠF najneskôr do 5 pracovných dní od ich podpisu;
2.	nepredkladanie IM RO na PO ŠF a to najneskôr do 10 pracovných dní od schválenia zodpovedným vedúcim;
Nedodržanie zmluvy o NFP a porušenie ustanovení zmluvy
3.	neuzatváranie poistných zmlúv zo strany KP/PP pri nadobudnutí, resp. zhodnotení majetku obstaraného z prostriedkov EÚ;
Nedostatky pri verejnom obstarávaní
4.	formálne vykonávanie kontroly procesu a výsledkov VO v rámci predbežnej finančnej kontroly podľa čl. 4 nariadenia Komisie (ES) č. 438/2001 zo strany RO;
5.	uplatňovaniu neprimerane obmedzujúcich podmienok účasti zo strany KP;
6.	používanie nezákonných kritérií na vyhodnotenie ponúk;	
7.	neupozornenie KP na používanie nedovolených kritérií v procese VO;
Nedostatky v IM, nedodržanie IM a audit trailu
8.	nedodržanie vlastných postupov stanovených v IM pri zostavovaní rozpočtu projektu;
9.	rozpor medzi planým IM RO pre JPD 2, verzia 12, dodatok č. 1 Usmernením RO CSF č. 16/2004 (aktualizácia č. 1/2007 zo dňa 1.8.2007) o výkone kontroly na mieste;
Zistené neoprávnené výdavky
10.	výdavky nepodložené dostatočnou podpornou dokumentáciou potvrdzujúcou ich oprávnenosť a reálnosť;
Nedostatky pri výbere a hodnotení projektov
11.	nezohľadnenie odporúčania externých hodnotiteľov týkajúce sa zníženia výšky NFP;
Ostatné
12.	faktúra odvolávajúca na chybne označenú  zmluvu o dielo;
13.	rozpor medzi článkom účtov a článkom platieb v zmluve o poskytnutí NFP a dodatkom k tejto zmluve;
14.	formálne chyby označenia príloh pri dodatkovaní zmluvy o NFP;
Nedostatky pri kontrole na mieste
15.	nevykonávanie predbežnej finančnej kontroly predložených faktúr zo strany KP podľa zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov.

Z vyššie uvedených zistení zostávajú ako otvorené zistenie č. 11, 12 a zistenia v rámci verejného obstarávania, ktoré sa týkajú implementácie celého programového dokumentu. K ostatným zisteniam prijal RO/SORO v sledovanom období primerané opatrenia, ktoré PO akceptoval. K otvoreným zisteniam budú opatrenia prijaté v priebehu roka.

1.3.4.	CIP INTERREG IIIA Slovenská republika – Rakúsko
Za obdobie 1. 1. – 30. 6. 2008 bolo zo strany platobnej jednotky MVRR SR predložených na platobný orgán pre štrukturálne fondy iba 5 súhrnných žiadostí o platbu v celkovej výške 89 327 989,42 Sk za všetky zdroje financovania. V predloženom objeme boli schválené 2 SŽP, 1 SŽP bola  schválená v zníženom objeme a 2 SŽP boli k 30.6.2008 v procese schvaľovania.
Certifikačné overovanie bolo vykonané v rámci 1 SŽP priamo na RO a PJ v rámci priebežného certifikačného overovania. Overovaná vzorka výdavkov predstavuje sumu 1 174 070,00 Sk, čo je 1,31 %  z objemu  predložených SŽP a 15,68 % z objemu overovaných SŽP. 
Neoprávnené výdavky neboli identifikované. Nezrovnalosti neboli z úrovne PO identifikované, nebola vypracovaná žiadna správa o nezrovnalostiach. V priebehu 1. polroka 2008 nebol z úrovne PO zaslaný žiaden podnet na výkon následnej finančnej kontroly ani na Úrad pre verejné obstarávanie.
Pre porovnanie uvádzame, že k 30.6.2007 overovaná vzorka výdavkov predstavovala sumu 5 837 678,59 Sk, čo bolo 17,08 % z objemu predložených SŽP. Neoprávnené výdavky boli identifikované vo výške 6 643,50 Sk, čo bolo 0,11 % z overovanej vzorky.
Vzhľadom k tomu, že bolo predložených iba 5 SŽP (z toho 2 boli k 30.6.2008 ešte v procese schvaľovania), bolo uskutočnené 1 certifikačné overovanie, pri ktorom bolo identifikované nasledovné zistenie:
Ostatné   
1.	podozrenie, že projekt môže generovať väčší príjem počas trvania projektu, aký bol z projektu zatiaľ odrátaný v zmysle pravidla č. 2 nariadenia Komisie (ES) č. 448/2004.
PO požiadal RO o vykonanie kontroly na mieste so zameraním na preverenie generovania príjmu v rámci daného projektu. Nakoľko PO neobdržal do 30.6.2008 reakciu RO, zistenie ostáva otvorené.

1.3.5.	CIP INTERREG IIIA Slovenská republika – Česká republika
Za obdobie od 1.1. – 30.6.2008 bolo zo strany platobnej jednotky MVRR SR predložených na platobný orgán 10 súhrnných žiadostí o platbu v celkovej výške  43 768 706,44 Sk za všetky zdroje financovania. V predloženom objeme bolo schválených  8 SŽP a 2 SŽP boli schválené v zníženom objeme. 
Certifikačné overovanie bolo vykonané v rámci 2 SŽP priamo na RO a PJ, všetky z nich v rámci priebežného certifikačného overovania. Overovaná vzorka výdavkov predstavuje sumu 1 705 708,84 Sk, čo je 3,90 % z objemu predložených SŽP a  9,04 % z objemu overovaných SŽP. 
Neoprávnené výdavky boli identifikované v rámci 1 SŽP vo výške 35 700,00 Sk, čo predstavuje 2,09 % z overovanej vzorky. Tieto výdavky  sa potvrdili v plnej výške ako neoprávnené. 
Nezrovnalosti za dané obdobie z úrovne PO neboli identifikované a taktiež nebol zaslaný žiadny podnet na výkon následnej finančnej kontroly, ani na Úrad pre verejné obstarávanie. 
Pre porovnanie uvádzame, že k 30.6.2007 overovaná vzorka výdavkov predstavovala sumu 9 368 950,33 Sk, čo bolo 17,50 % z objemu predložených SŽP. Neoprávnené výdavky boli identifikované vo výške 90 000,00 Sk, čo bolo 0,96 % z overovanej vzorky.
Pri certifikačných overovaniach SŽP boli identifikované nasledovné zistenia:
Nedodržanie Koncepcie systému finančného riadenia ŠF a ostatných dokumentov
1.	nedodržiavanie lehôt stanovených na výkon administratívnej kontroly žiadostí o platbu;
2.	neoverenie neprekrývania sa nárokovaných výdavkov KP;
Nedostatky vo verejnom obstarávaní
3.	nedostatočná kontrola verejného obstarávania zo strany RO a nedostatky pri verejnom obstarávaní zo strany KP;
Nedostatky súvisiace s rozpočtom, pomermi, finančným plánom
4.	nesprávne zaradené vlastné zdroje KP pod súkromné zdroje;
Nesprávna alebo chýbajúca evidencia údajov v ITMS, ISUF, RIS
5.	v rozpore s usmernením RO CSF k zadávaniu povinných údajov do ITMS pre ŠF a KF č. 2/2004 (Aktualizácia č. 3/2007) neboli za certifikované projekty do ITMS zadané základné povinné údaje, alebo boli zadané nesprávne, a to najmä nasledovné údaje: predmet VO;
Zistené neoprávnené výdavky
6.	nárokovaný výdavok týkajúci sa zriadenia web stránky propagujúcej projekt , pričom samotná web stránka nesúvisí s projektom, t.j. nedostatočná kontrola skutočného dodania služieb podľa čl. 4 nariadenia Komisie (ES) č. 438/2001 zo strany RO;
Ostatné
7.	formálne nedostatky pri vypĺňaní dátumu prijatia žiadostí o platbu zo strany PJ, pred jej zaradením do SŽP;
8.	formálne odpočtovanie plnenia vybraných opatrení materiálu schváleného uznesením vlády SR 
č. 974/2007 v rozpore so skutočnosťou  v rámci implementácie Interregu IIIA.

Z vyššie uvedených zistení zostáva otvorené zistenie č. 3, ktoré sa týka implementácie konkrétneho projektu, avšak má dopad na implementáciu celého programového dokumentu. K ostatným zisteniam prijal RO v sledovanom období primerané opatrenia, ktoré PO akceptoval. K otvorenému zisteniu budú opatrenia prijaté v priebehu roka.

1.3.6.	CIP INTERREG IIIA Maďarsko – Slovenská republika – Ukrajina
Za obdobie 1. 1. – 30. 6. 2008 bolo zo strany platobnej jednotky MVRR SR predložených na platobný orgán 10 súhrnných žiadostí o platbu v celkovej výške 92 427 718,57 Sk za všetky zdroje financovania. V predloženom objeme bolo schválených 6 SŽP, 3 SŽP boli schválené v zníženom objeme a 1 SŽP bola k 30.6.2008 v procese schvaľovania.
Certifikačné overovanie bolo vykonané v rámci 3 SŽP priamo na RO a PJ, v rámci priebežného certifikačného overovania. Overovaná vzorka výdavkov predstavuje sumu 470 793,50 Sk, čo je 0,51 % z objemu predložených  SŽP a  2,08 % z objemu overovaných SŽP. 
Neoprávnené výdavky boli identifikované v rámci 2 SŽP vo výške  5 385,00 Sk, čo predstavuje 1,14 % z overovanej vzorky. Z toho sa ako skutočne neoprávnené výdavky potvrdili výdavky vo výške 3 600,00 Sk. Výdavky vo výške 1 785,00 Sk ostávajú zatiaľ nepotvrdené, nakoľko PJ nezaradila opätovne predmetnú ŽOP do SŽP. 
Nezrovnalosti neboli z úrovne PO identifikované, nebola vypracovaná žiadna správa o nezrovnalostiach. 
V priebehu obdobia 1. 1. – 30. 6. 2008 nebol z úrovne PO zaslaný žiaden podnet na výkon následnej finančnej kontroly, ani na Úrad pre verejné obstarávanie.
Pre porovnanie uvádzame, že k 30.6.2007 overovaná vzorka výdavkov predstavovala sumu 102 168,40 Sk, čo bolo 0,25 % z objemu predložených SŽP. Neoprávnené výdavky boli identifikované vo výške 2 550,70 Sk, čo bolo 2,50 % z overovanej vzorky.
Pri certifikačných overovaniach SŽP boli identifikované nasledovné zistenia:
Nedostatky v IM, nedodržanie IM a audit trailu
1.	v IM procedúr odboru cezhraničnej spolupráce je nedostatočne vypracovaný mechanizmus výberu projektov neinvestičného charakteru pre kontrolu na mieste;
Nesprávna alebo chýbajúca evidencia údajov v ITMS, ISUF, RIS
2.	v rozpore s usmernením RO CSF k zadávaniu povinných údajov do ITMS pre ŠF a KF č. 2/2004 (Aktualizácia č. 3/2007) neboli za certifikované projekty do ITMS zadané základné povinné údaje, alebo boli zadané nesprávne, a to najmä nasledovné údaje: kontakt, dodatok k zmluve o NFP;
Zistené neoprávnené výdavky
3.	nárokovaný výdavok týkajúci sa zriadenia cudzojazyčnej mutácie na web stránke, táto však nebola na web stránke zriadená, čo bolo overené počas CO, t.j. nedostatočná kontrola skutočného dodania služieb podľa čl. 4 nariadenia Komisie (ES) č. 438/2001 zo strany RO; 
4.	vznik a úhrada mzdových nákladov zamestnancom skôr, ako bola práca podľa výkazu práce zamestnancami vykonaná.

Z vyššie uvedených zistení zostáva ako otvorené zistenie č. 3. Týka sa implementácie konkrétneho projektu. K ostatným zisteniam prijal RO v sledovanom období primerané opatrenia, ktoré PO akceptoval. K otvorenému zisteniu budú opatrenia prijaté v priebehu roka.

1.3.7.	CIP INTERREG IIIA Poľsko – Slovenská republika
Za obdobie 1. 1. – 30. 6. 2008 bolo zo strany platobnej jednotky MVRR SR predložených na platobný orgán 10 súhrnných žiadostí o platbu v celkovej výške 96 547 073,50 Sk za všetky zdroje financovania. V predloženom objeme bolo schválených 8 SŽP a 2 SŽP boli schválené v zníženom objeme. 
Certifikačné overovanie bolo vykonané v rámci 2 SŽP priamo na RO a PJ, v rámci priebežného certifikačného overovania. Overovaná vzorka výdavkov predstavuje sumu 1 263 984,00 Sk, čo je 1,31 % z objemu predložených  SŽP a 9,54 % z objemu overovaných SŽP. 
Neoprávnené výdavky boli identifikované v rámci 1 SŽP vo výške  420,00 Sk, čo predstavuje 0,03 % z overovanej vzorky. Neoprávnené výdavky vo výške 420,00 Sk ostávajú zatiaľ nepotvrdené, nakoľko PJ nezaradila opätovne predmetnú ŽOP do SŽP. 
Nezrovnalosti neboli z úrovne PO identifikované, nebola vypracovaná žiadna správa o nezrovnalostiach.
V priebehu obdobia 1. 1. – 30. 6. 2008 nebol z úrovne PO zaslaný žiaden podnet na výkon následnej finančnej kontroly, ani na Úrad pre verejné obstarávanie.
Pre porovnanie uvádzame, že k 30.6.2007 overovaná vzorka výdavkov predstavovala sumu 38 019 584,60 Sk, čo bolo 43,47 % z objemu predložených SŽP. Neoprávnené výdavky boli identifikované vo výške 0,00 Sk, čo bolo 0,00 % z overovanej vzorky.
Pri certifikačných overovaniach SŽP boli identifikované nasledovné zistenia:
Nedodržanie Koncepcie systému finančného riadenia ŠF a ostatných dokumentov
1.	v rozpore s aktualizáciou č. 1/2007 usmernenia RO CSF č.16/2004 k postupom kontroly fyzickej realizácie projektov kontrolný list nespĺňa požiadavky stanovené v prílohe č. 1 tohto dokumentu zároveň je uvedený kontrolný list z kontroly fyzickej realizácie projektov formálne vyplnený;
2.	certifikačne overovaný projekt je v rozpore s programovým doplnkom, pretože RO predložil v rámci CO verziu programového doplnku, bez uvedenia dátumu nadobudnutia platnosti, v ktorom došlo k zmenám;
Nedostatky v IM, nedodržanie IM a audit trailu
3.	v IM procedúr odboru cezhraničnej spolupráce je nedostatočne vypracovaný mechanizmus výberu projektov neinvestičného charakteru pre kontrolu na mieste;
Nesprávna alebo chýbajúca evidencia údajov v ITMS, ISUF, RIS 
4.	v rozpore s usmernením RO CSF k zadávaniu povinných údajov do ITMS pre ŠF a KF č. 2/2004 (Aktualizácia č. 3/2007) neboli za certifikované projekty do ITMS zadané základné povinné údaje, alebo boli zadané nesprávne, a to elektronická verzia Zmluvy o poskytnutí NFP;
Zistené neoprávnené výdavky
5.	cestovné náhrady vyúčtované v nesúlade so zákonom č. 283/2002 Z. z. o cestovných náhradách.

Z vyššie uvedených zistení zostáva ako otvorené zistenie č. 5. Týka sa implementácie konkrétneho projektu. K ostatným zisteniam prijal RO v sledovanom období primerané opatrenia, ktoré PO akceptoval. K otvorenému zisteniu budú opatrenia prijaté v priebehu roka.

1.3.8.	Sektorový operačný program Ľudské zdroje
Za obdobie 1. 1. – 30. 06. 2008 bolo zo strany platobnej jednotky MPSVR SR predložených na platobný orgán pre štrukturálne fondy 9 súhrnných žiadostí o platbu v celkovej výške  1 016 373 546,92 Sk za všetky zdroje financovania. V predloženom objeme boli schválených 3 SŽP a 6 SŽP bolo schválených v zníženom objeme. 
Priebežné certifikačné overovanie bolo vykonané v rámci 2 SŽP priamo na SORO - FSR a PJ. Overovaná vzorka výdavkov predstavuje sumu  4 548 063,00 Sk, čo je 0,45 % z objemu predložených SŽP a 1,25 % z objemu overovaných SŽP. 
Neoprávnené výdavky boli identifikované v rámci 2 SŽP vo výške 654 100,00 Sk, čo je 14,38 % z overovanej vzorky. Z toho sa ako skutočne neoprávnené výdavky potvrdili výdavky vo výške 253 350,00 Sk. Výdavky vo výške 401 750,00 Sk boli po predložení doplňujúcej podpornej dokumentácie uznané ako oprávnené. 
RO nebol predmetom certifikačného overovania vzhľadom na skutočnosť, že sa v priebehu 1. polroka 2008 začala finančná implementácia projektov, ktoré má v kompetencii Fond sociálneho rozvoja – SORO pre opatrenie 2.2. SOP ĽZ. Z dôvodu zabezpečenia vhodného systému riadenia a kontroly na tomto SORO s cieľom vyvarovania sa systémových chýb a nezrovnalostí s finančným dopadom na všetkých úrovniach riadenia a kontroly sa PO zameral na certifikačné overovanie žiadostí o platbu, ktoré administruje FSR.
Za obdobie 1. 1. – 30. 06. 2008 bolo zo strany platobnej jednotky MŠ SR predložených   na   platobný   orgán  pre  štrukturálne   fondy  9  SŽP  v  celkovej   výške 234 192 215,23 Sk za všetky zdroje financovania. V predloženom objeme bolo schválených 4 SŽP a 5 SŽP bolo schválených v zníženom objeme. 
Priebežné certifikačné overovanie bolo vykonané v rámci 2 SŽP priamo na SORO a PJ. Overovaná vzorka výdavkov predstavuje sumu  1 089 713,50 Sk čo je 0,47 % z objemu predložených SŽP a 1,98 % z objemu overovaných SŽP.  
Neoprávnené výdavky boli identifikované v rámci 1 SŽP  vo výške 8 000,00 Sk, čo predstavuje 0,73 % z overovanej vzorky, avšak výdavky vo výške 8 000,00 Sk zatiaľ neboli potvrdené ako neoprávnené výdavky. 
Spolu za SOP ĽZ bolo predložených 18 SŽP v celkovej výške  1 250 565 762,15 Sk. V predloženom objeme bolo schválených 7  a zvyšných 11 SŽP (6 MPSVR SR a 5 MŠ SR) bolo schválených v zníženom objeme, a to z dôvodu identifikovania neoprávnených výdavkov pri výkone certifikačných overovaní priamo na SORO a PJ, identifikovaniu nesprávnych pomerov spolufinancovania jednotlivých projektov zo strany  overovateľa PO pre ŠF,  písomnej požiadavke SORO, ktorý po odoslaní SŽP na PO dodatočne zistil neoprávnené výdavky alebo nezrovnalosti.  
Priebežné certifikačné overovanie bolo vykonané v rámci  4 SŽP priamo na SORO a PJ. Overovaná vzorka výdavkov predstavuje sumu  5 637 776,50 Sk, čo je  0,45 % z objemu predložených SŽP a 1,34 % z objemu overovaných SŽP.  
Pri certifikačnom overovaní boli prvotne identifikované neoprávnené výdavky v rámci celého programu SOP ĽZ vo výške 662 100,00 Sk, čo je 11,74 % z overovanej vzorky. Z nich sa potvrdili ako neoprávnené výdavky vo výške 253 350,00 Sk, t. j SORO sa stotožnilo so zistením PO, nepotvrdilo sa 400 750,00 Sk lebo SORO na základe zistenia preukázalo doplnenie podpornej dokumentácie a neoprávnené výdavky v sume 8 000,00 Sk sú zatiaľ nepotvrdené. 
Nezrovnalosti neboli z úrovne PO identifikované, nebola vypracovaná žiadna správa o nezrovnalostiach.
V priebehu 1. polroka 2008 neboli z úrovne PO zaslané žiadne podnety na výkon následnej finančnej kontroly, ani na Úrad pre verejné obstarávanie.
Pre porovnanie uvádzame, že k 30.6.2007 overovaná vzorka výdavkov predstavovala sumu 6 548 742,69 Sk, čo bolo 0,47 % z objemu predložených SŽP. Neoprávnené výdavky boli identifikované vo výške 202 533,70 Sk, čo bolo 3,09 % z overovanej vzorky.
Pri certifikačných overovaniach SŽP na FSR boli v 1. polroku 2008 identifikované nasledovné zistenia:

Nedodržanie zmluvy o NFP a porušenie ustanovení zmluvy
1.	uvedenie nesprávneho termínu konca realizácie projektu v zmluve o NFP,
Nedostatky pri verejnom obstarávaní
2.	zverejnenie predmetov zákaziek na internetovej stránke úplne iného subjektu ako  vyhlasovateľa zákazky,
3.	údaje uvedené v zápisnici o posúdení splnenia podmienok účasti  nezodpovedajú skutočnosti,
4.	obstarávateľ vyzval na predloženie ponúk občianske združenia a neziskové organizácie, ktoré nemajú oprávnenie podnikať,
5.	SORO nepreukázal vykonanie VO konečným prijímateľom,
Nedostatky súvisiace s rozpočtom, pomermi a finančným plánom
6.	nereálne vykazovaný pracovný čas zo strany KP, ktorý je viazaný iba na rozpočet projektu,
Nedostatky v IM, nedodržanie IM a audit trailu
7.	SORO neoveril oprávnenosť nárokovaných výdavkov za služby projektového účtovníctva, ktoré podľa predloženej dokumentácie vykonávajú dve rôzne osoby,
8.	SORO neoveril či prenajímateľ priestorov je zároveň vlastníkom prenajímanej nehnuteľnosti,
9.	SORO neoveril reálne využívanie prenajatých priestorov, nezohľadnil pri overovaní všetku podpornú dokumentáciu vrátane monitorovacej správy č. 1,
Nesprávna alebo chýbajúca evidencia údajov v ITMS, ISUF a RIS
10.	v rozpore s usmernením RO CSF č. 2/2004 (Aktualizácia č. 3 usmernenia k zadávaniu povinných údajov do ITMS pre ŠF a KF) neboli za certifikované projekty do ITMS zadané základné povinné údaje, alebo boli zadané nesprávne, a to najmä nasledovné údaje: finančný plán, položky nákladov, indikátor výstupu a dopadu, informácie o partneroch, údaje o vykonanom VO, 
Zistené neoprávnené výdavky
11.	výdavky za formálne a vecné riadenie procesu VO, pričom samotné VO bolo vykonané skôr ako bola podpísaná zmluva s vykonávateľom riadenia procesu VO,
12.	výdavky za asistenta terénneho pracovníka v lokalite, ktorá nie je uvedená v rozpočte projektu,
13.	nákup stravných lístkov,
Ostatné
14.	nepredloženie podpornej dokumentácie, ktorá by jednoznačne preukazovala opodstatnenosť fakturácie výdavkov nárokovaných na preplatenie za dodávku služieb týkajúcich sa vytvorenia programov, stratégie, prieskumu,
15.	v dohodách o vykonaní prác osôb zapojených do implementácie projektu sú náplne činností stanovené všeobecne.

Z vyššie uvedených zistení zostávajú ako otvorené zistenia č. 5 a 15. Všetky zistenia sa týkajú implementácie konkrétneho projektu. K ostatným zisteniam prijal SORO v sledovanom období primerané opatrenia, ktoré PO akceptoval. K otvoreným zisteniam budú opatrenia prijaté v priebehu roka.

Pri certifikačných overovaniach SŽP na MŠ SR boli v 1. polroku 2008 identifikované nasledovné zistenia:
Nedodržanie Koncepcie systému finančného riadenia a ostatných dokumentov
1.	opakované nedodržiavanie termínov stanovených na výkon administratívnej kontroly žiadostí o platbu;
2.	KL k administratívnej kontrole žiadostí o platbu neobsahuje minimálny rozsah údajov, ktoré stanovuje usmernenie RO CSF č. 16/2004 v znení aktualizácie č. 1,
Nedostatky pri výbere a hodnotení projektov
3.	dodatočné navýšenie NFP po jeho schválení Komisiou na výber projektov a zo strany RO,
Nedostatky pri monitorovaní
4.	neplnenie stanovených hodnôt monitorovacích indikátorov,
Nesprávna alebo chýbajúca evidencia údajov v ITMS, ISUF a RIS
5.	v rozpore s usmernením RO CSF č. 2/2004 (Aktualizácia č. 3 usmernenia k zadávaniu povinných údajov do ITMS pre ŠF a KF) neboli za certifikované projekty do ITMS zadané základné povinné údaje, alebo boli zadané nesprávne, a to najmä nasledovné údaje: kontakt, merané hodnoty indikátorov, finančný plán, položky nákladov, informácie o partneroch, 
Zistené neoprávnené výdavky
6.	výdavky za experta na VO za obdobie, v rámci ktorého nebolo vykonané žiadne VO, ktoré by súviselo s projektom, všetky VO boli vykonané skôr, 
Ostatné
7.	činnosti uvedené v pracovných výkazoch osôb zapojených do implementácie projektu obsahovo nesúvisia s cieľmi projektu a taktiež neobsahujú činnosti, ktoré osoby vykonali a ktoré sa dajú overiť v rámci inej podpornej dokumentácie k ŽOP, napr. v prezenčnej listine,
8.	nepredloženie podpornej dokumentácie, ktorá by jednoznačne preukazovala opodstatnenosť fakturácie výdavkov nárokovaných na preplatenie za prenájom a používanie motorového vozidla.

Z vyššie uvedených zistení zostávajú ako otvorené zistenia č. 4, 6, 8. Všetky zistenia sa týkajú implementácie konkrétneho projektu. K ostatným zisteniam prijal SORO v sledovanom období primerané opatrenia, ktoré PO akceptoval. K otvoreným zisteniam budú opatrenia prijaté v priebehu roka.

1.3.9.	Jednotný programový dokument NUTS II – Bratislava Cieľ 3
Za obdobie 1.1. – 30.06.2008 bolo zo strany platobnej jednotky MPSVR SR predložených na platobný orgán pre štrukturálne fondy 9 súhrnných žiadostí o platbu v celkovej výške 109 303 121,20 Sk za všetky zdroje financovania. V predloženom objeme bolo schválených 5 SŽP a 4 SŽP boli schválené v zníženom objeme.
Certifikačné overovanie priamo na RO a PJ bolo vykonané v rámci 1 SŽP. Overovaná vzorka výdavkov predstavuje sumu 155 197,50 Sk, čo je 0,14 % z celkového objemu predložených SŽP a 1,56 % z celkovej sumy overovaných SŽP. Neoprávnené výdavky boli identifikované v rámci 1 SŽP vo výške 58 237,50 Sk, čo je 37,52 % z overovanej vzorky. 
Za obdobie 1.1. – 30.06.2008 bolo zo strany platobnej jednotky MŠ SR predložených na platobný orgán pre štrukturálne fondy 10 súhrnných žiadostí o platbu v celkovej výške 90 148 257,26 Sk za všetky zdroje financovania. V predloženom objeme bolo schválených 7 SŽP, 2 SŽP boli schválené v zníženom objeme a 1 SŽP bola k 30.6.2008 v procese schvaľovania.
Certifikačné overovanie priamo na SORO a PJ bolo vykonané v rámci 2 SŽP. Overovaná vzorka výdavkov predstavuje sumu 2 040 539,34 Sk, čo je 2,26 % z celkového objemu  predložených SŽP a 9,34 % z celkovej sumy overovaných SŽP. Neoprávnené výdavky boli identifikované v rámci 2 SŽP vo výške 1 754 539,34 Sk čo je 85,98 % z overovanej sumy. 
Spolu bolo za program JPD Cieľ 3 predložených 19 SŽP v celkovej výške 199 451 378,46 Sk. V predloženom objeme bolo schválených 12 SŽP, 6 SŽP bolo schválených v zníženom objeme a to jednak z dôvodu identifikovania neoprávnených výdavkov ako aj z dôvodu nesprávnych pomerov spolufinancovania jednotlivých projektov a 1 SŽP bola k 30.6.2008 v procese schvaľovania. Boli uskutočnené 3 priebežné certifikačné overovania. Overovaná vzorka výdavkov predstavuje sumu 2 195 736,84 Sk, čo je 1,10 % z celkového objemu  predložených SŽP a 6,91 % z celkovej sumy overovaných SŽP.  Neoprávnené výdavky boli identifikované     v  3 SŽP vo výške 1 812 776,84 Sk, čo je 82,56 % z overovanej vzorky. 
Nezrovnalosti neboli z úrovne PO identifikované, nebola vypracovaná žiadna správa o nezrovnalostiach.
V priebehu 1. polroku 2008 bol z úrovne PO zaslaný  1 podnet na výkon následnej finančnej kontroly. Podnet  na Úrad pre verejné obstarávanie nebol zaslaný.
Pre porovnanie uvádzame, že k 30.6.2007 overovaná vzorka výdavkov predstavovala sumu 1 919 387,37 Sk, čo bolo 2,05 % z objemu predložených SŽP. Neoprávnené výdavky boli identifikované vo výške 485 081,79 Sk, čo bolo 25,27 % z overovanej vzorky.
Pri certifikačných overovaniach SŽP na MPSVR SR boli identifikované nasledovné zistenia:
Nedostatky v IM, nedodržanie IM a audit trailu
1.	RO nevedel preukázať počas hodnotiace hárky členov výberovej komisie preukazujúce odborné hodnotenie projektu v súlade s kritériami uvedenými v  doplnku programu;
Nedostatky pri výbere a hodnotení projektov
2.	nerešpektovanie záverov z komisie na výber projektov ohľadom podmienečného schválenia projektu;
Nedostatky pri platbách
3.	v rámci výkonu predbežnej finančnej kontroly ŽOP riadiaci orgán nerešpektoval závery z vykonanej kontroly na mieste, t.j. neznížil ŽOP o identifikované neoprávnené výdavky;
Nesprávna alebo chýbajúca evidencia údajov v ITMS, ISUF a RIS
4.	v rozpore s usmernením RO CSF č. 2/2004 (Aktualizácia č. 3 usmernenia k zadávaniu povinných údajov do ITMS pre ŠF a KF) neboli za certifikované projekty do ITMS zadané základné povinné údaje, alebo boli zadané nesprávne, a to najmä nasledovné údaje: finančný plán, položky nákladov, očakávané hodnoty indikátorov, merané hodnoty indikátorov;
Zistené neoprávnené výdavky
5.	nejednoznačná a nejasná oprava podpornej dokumentácie uskutočnená v rozpore so zákonom o účtovníctve č. 431/2008 Z.z.;
6.	neoverenie možnej subdodávky v rámci prenajatých priestorov, ktoré boli dané do podnájmu;
7.	nákup študijnej literatúry pred ukončením kurzu;
8.	nejednotné číslovanie faktúr od jedného dodávateľa.

Z vyššie uvedených zistení zostávajú ako otvorené zistenia č. 6 a 8. Všetky zistenia sa týkajú implementácie konkrétneho projektu. K ostatným zisteniam prijal RO v sledovanom období primerané opatrenia, ktoré PO akceptoval. K otvoreným zisteniam budú opatrenia prijaté v priebehu roka.

Pri certifikačných overovaniach SŽP na MŠ SR boli identifikované nasledovné zistenia:
Nedodržanie Koncepcie systému finančného riadenia ŠF a ostatných dokumentov
1.	opakované nedodržiavanie termínov stanovených na výkon administratívnej kontroly žiadostí o platbu;
2.	nepredkladanie správ, protokolov, záznamov o výsledkoch následných kontrol SORO  vykonaných mimo rámec min. 5 % kontroly, nepredkladanie správ o výsledkoch auditu, nepredkladanie opatrení k všetkým vykonaným kontrolám a auditom a odpočty ich plnenia na PO ŠF v stanovených termínoch;
3.	SORO neoveril verejné obstarávanie zrealizované KP,
Nedostatky pri výbere a hodnotení projektov
4.	tabuľky pre bodové hodnotenie žiadosti o poskytnutie NFP JPD Cieľ 3 vypĺňané ceruzkou;
5.	nesúlad a neprepojenie  príloh k zmluve o poskytnutí o NFP (Podrobný popis projektu a Finančný plán);
6.	dodatočná zmena projektu – po jeho schválení Komisiou na výber projektov,
Nedostatky pri platbách
7.	SORO nevykonal dostatočnú kontrolu neprekrývania sa výdavkov a zároveň do KL uviedol nesprávne informácie;
Nedostatky pri verejnom obstarávaní
8.	cena zmluvy o dielo, ktorá vznikla v rámci VO bola navýšená dodatkom v rozpore s princípmi verejného obstarávania;
Nedostatky pri monitorovaní
9.	SORO nepreveril pri záverečnej ŽOP možný generovaný príjem z projektu, ktorý KP uvádza v podrobnom popise projektu;
10.	nesúlad dosiahnutých indikátorov (počet účastníkov kurzu), ktoré KP deklaruje v rámci monitorovacích správ so skutočným počtom účastníkov uvedených v prezenčných listinách;
Nesprávna alebo chýbajúca evidencia údajov v ITMS, ISUF a RIS
11.	v rozpore s usmernením RO CSF č. 2/2004 (Aktualizácia č. 3 usmernenia k zadávaniu povinných údajov do ITMS pre ŠF a KF) neboli za certifikované projekty do ITMS zadané základné povinné údaje, alebo boli zadané nesprávne, a to najmä nasledovné údaje: účinnosť zmluvy o poskytnutí NFP, aktualizovaný finančný plán, verejné obstarávanie;
Zistené neoprávnené výdavky
12.	nákup počítačového vybavenia v záverečnej fáze projektu, t.j. po zrealizovaní všetkých kurzov, na ktoré malo byť vybavenie určené;
13.	príprava a produkcia zborníka a CD (SORO nemal k dispozícii dôkaz o ich existencii),
14.	výdavky, ktoré vyplynuli z navýšenia ceny diela na základe vyhotovenia dodatku ku Zmluve o dielo.

Z vyššie uvedených zistení zostávajú ako otvorené zistenia č. 3, 7 - 10, 12 - 14. Všetky sa týkajú implementácie konkrétneho projektu. K ostatným zisteniam prijal SORO v sledovanom období primerané opatrenia, ktoré PO akceptoval. K otvoreným zisteniam budú opatrenia prijaté v priebehu roka.
.
1.3.10.	 CIP EQUAL
Za obdobie 1.1. – 30.06.2008 bolo zo strany platobnej jednotky MPSVR SR predložených na platobný orgán  10 súhrnných žiadostí o platbu v celkovej výške 117 735 910,95 Sk za všetky zdroje financovania. V predloženom objeme bolo schválených 6 SŽP, 3 SŽP boli schválené v zníženom objeme a 1 SŽP bola k 30.6.2008 v procese schvaľovania.
Priebežné certifikačné overovanie priamo na RO a PJ bolo vykonané v rámci 2 SŽP. Overovaná vzorka výdavkov predstavuje sumu 1 916 817,00 Sk, čo je 1,63 % z celkového objemu predložených SŽP a 10,88 % z celkovej sumy overovaných SŽP. 
Neoprávnené výdavky boli identifikované v rámci 2 SŽP  vo výške 1 838 835,38 Sk, čo predstavuje 95,93 % z overovanej vzorky. Výdavky vo výške 1 838 835,38 Sk ostávajú zatiaľ nepotvrdené, nakoľko PJ nezaradila opätovne predmetné ŽOP do SŽP.
Nezrovnalosti neboli z úrovne PO identifikované, nebola vypracovaná žiadna správa o nezrovnalostiach.
V priebehu 1. polroku 2008 nebol z úrovne PO zaslaný  podnet na výkon následnej finančnej kontroly, ani  podnet na Úrad pre verejné obstarávanie.
Pre porovnanie uvádzame, že k 30.6.2007 overovaná vzorka výdavkov predstavovala sumu 787 161,50 Sk, čo bolo 0,46 % z objemu predložených SŽP. Neoprávnené výdavky boli identifikované vo výške 217 100,00 Sk, čo bolo 27,58 % z overovanej vzorky.
Pri certifikačných overovaniach SŽP boli identifikované nasledovné zistenia:

Nedodržanie Koncepcie systému finančného riadenia ŠF a ostatných dokumentov
1.	zmluva o poskytnutí NFP v znení dodatkov nebola aktualizovaná v súlade s usmernením PO č. 8/2004/ŠF (Aktualizácia č. 3/2005) k zmluvám o poskytnutí NFP; 
Nedodržanie zmluvy o NFP a porušenie ustanovení zmluvy
2.	zo strany RO nebolo vykonané preverenie poistenia majetku nadobudnutého KP z prostriedkov NFP;
Nedostatky pri platbách
3.	sumarizačné hárky neboli podpísané štatutárom KP;
Nedostatky v IM, nedodržanie IM a audit trailu
4.	zo strany RO nebola vykonaná minimálne raz počas životnosti projektu, najneskôr pred zaradením záverečnej ŽOP do SŽP kontrola na mieste;
5.	RO schválil autorizovaná poznámku – prechod do implementačnej fázy projektu skôr ako PP predložil dopracované časti projektu;
Nesprávna alebo chýbajúca evidencia údajov v ITMS, ISUF a RIS
6.	v rozpore s usmernením RO CSF č. 2/2004 (Aktualizácia č. 3 usmernenia k zadávaniu povinných údajov do ITMS pre ŠF a KF) neboli za certifikované projekty do ITMS zadané základné povinné údaje, alebo boli zadané nesprávne, a to najmä nasledovné údaje: lokalizácia, finančný plán, položky nákladov, harmonogram, indikátory, rozpočet projektu, dodatky k zmluve o NFP a verejné obstarávanie;
Zistené neoprávnené výdavky
7.	RO schválil rozšírenie cieľovej skupiny, ktorá je v rozpore s doplnkom programu IS Equal a vyhlásenou výzvou;
8.	nedostatočná podporná dokumentácia na stanovenie oprávnenosti výdavkov a nepreukázanie priameho spojenia nárokovaného výdavku s projektom;
9.	uznanie oprávneného výdavku za telekomunikačné poplatky vo vyššej výške ako preukazoval výpis volaní,
10.	zo strany RO nebol overený účel použitia a efektívnosť vynaložených prostriedkov, ako aj výstupy jednotlivých aktivít – vecné overenie dodania služieb, ktoré boli predmetom refundácie;
Ostatné
11.	KL k ŽOP vystavený RO obsahoval nesprávny dátum schválenia zo strany RO;
12.	upozornenie RO a NPŠ na možné prekrývanie nárokovaných výdavkov za konkrétne osoby v rámci dvoch rôznych projektov.

Z vyššie uvedených zistení zostávajú ako otvorené zistenia č. 5, 7, 11. Týkajú sa implementácie konkrétneho projektu. K ostatným zisteniam prijal RO v sledovanom období primerané opatrenia, ktoré PO akceptoval. K otvoreným zisteniam budú opatrenia prijaté v priebehu roka.
 
1.3.11.	 Sektorový operačný program Poľnohospodárstvo a rozvoj vidieka
Za obdobie 1. 1. – 30. 6. 2008 bolo zo strany platobnej jednotky MP SR predložených na platobný orgán pre štrukturálne fondy 14 súhrnných žiadostí o platbu v celkovej výške 1 591 022 117,26 Sk za všetky zdroje financovania. V predloženom objeme  bolo schválených 13 SŽP a jedna SŽP bola k 30.6.2008 v procese schvaľovania.
Priebežné certifikačné overovanie bolo vykonané v rámci 3 SŽP priamo na RO/SORO a PJ.  Overovaná vzorka výdavkov predstavuje sumu 15 540 728,95 Sk, čo je 0,98 % z objemu predložených SŽP a 2,37 % z objemu overovaných SŽP. 
V rámci sledovaného obdobia neboli identifikované žiadne neoprávnené výdavky.  
Nezrovnalosti boli z úrovne PO identifikované, bola vypracovaná jedna správa o zistenej nezrovnalosti v celkovej výške 1 119 195,00 Sk, ktorá sa nachádza v stave „podozrenie z nezrovnalosti“.
V priebehu 1. polroka 2008 nebol z úrovne PO zaslaný žiaden podnet na výkon následnej finančnej kontroly, ani na Úrad pre verejné obstarávanie.
Pre porovnanie uvádzame, že k 30.6.2007 overovaná vzorka výdavkov predstavovala sumu 41 585 961,82 Sk, čo bolo 1,54 % z objemu predložených SŽP. Neoprávnené výdavky boli identifikované vo výške 12 805,20 Sk, čo bolo 0,03 % z overovanej vzorky.
Pri certifikačných overovaniach SŽP boli identifikované nasledovné zistenia:
Nedodržiavanie Koncepcie systému finančného riadenia ŠF a ostatných dokumentov
1.	formulár POO bol použitý v rozpore s prílohou č. 10a platnej Koncepcie systému finančného riadenia ŠF,
2.	nepredloženie IM procedúr na PO v stanovených lehotách, nepredloženie výsledkov následných kontrol RO/SORO vykonaných mimo rámca min. 5 % kontroly, nepredloženie opatrení prijatých k všetkým vykonaným kontrolám a auditom na RO/SORO a odpočtov ich plnení,
Nedostatky v IM, nedodržiavanie IM a audit trailu 
3.	v súvislosti s realizáciou projektu č. 11320400025 bolo vykonané VO na dodanie služieb, avšak SORO neoveril správnosť realizácie VO podľa článku 4 nariadenia Komisie (ES) č. 438/2001,
Nesprávna alebo chýbajúca evidencia údajov v ITMS, ISUF, RIS
4.	v rozpore s usmernením RO CSF k zadávaniu povinných údajov do ITMS pre ŠF a KF č. 2/2004 (Aktualizácia č. 3/2007) neboli za certifikované projekty do ITMS zadané základné povinné údaje, alebo boli zadané nesprávne, a to najmä nasledovné údaje: základné údaje o projekte, náklady, finančný plán, indikátory, výberové kritériá, harmonogram, verejné obstarávanie, ďalšie údaje o projekte;
Ostatné
5.	pri certifikačnom overovaní boli sťažené podmienky overovania z dôvodu, že opakovane nebola pripravená kompletná dokumentácia potrebnú k certifikačnému overovaniu, čo spôsobilo predlžovanie lehôt na certifikačné overovanie,
6.	zmluva o poskytnutí NFP neobsahovala rozdelenie NFP podľa jednotlivých zdrojov financovania. Súčasťou zmluvy o NFP nie je explicitný zoznam schválených nákladov projektu,
7.	neoprávnené financovanie projektu súvisiaceho s ukončovaním aktivít z predvstupových fondov.

Z vyššie uvedených zistení zostáva ako otvorené zistenie č. 2 a 7.  Týka sa implementácie celého programového dokumentu. K ostatným zisteniam prijal RO/SORO v sledovanom období primerané opatrenia, ktoré PO akceptoval. K otvoreným zisteniam budú opatrenia prijaté v priebehu roka.
 
1.4.	Zhodnotenie certifikačných overovaní projektov ISPA/Kohézny fond a Kohézny fond
Certifikácia poskytuje potvrdenie správnosti a oprávnenosti výdavkov a efektívnosti riadiacich a kontrolných systémov Kohézneho fondu tak, ako je ustanovené v čl. 8 nariadenia Komisie (ES) č. 1386/2002. Vykonáva ju Ministerstvo financií SR, odbor certifikácie, ako nevyhnutný predpoklad predloženia žiadosti o priebežnú a záverečnú platbu na Európsku komisiu na základe predložených žiadostí o platbu. 

1.4.1.	ISPA/Kohézny fond
Za obdobie 1. 1. – 30. 6. 2008 nebolo vykonané žiadne certifikačné overenie na RO/SORO, PJ alebo KP týkajúce sa projektov ISPA/KF. V nadväznosti na zistenia vyplývajúce zo správy z auditu EK zo dňa 19. a 20.5.2006 bolo na MDPT SR zo strany platobného orgánu vykonané overenie odstránenia zistení z auditu EK so zameraním na  overenie skutočnej funkčnosti overovania oprávnenosti a štruktúry kontrolných zoznamov na vzorke 4 projektov, overenie skutočnosti, že kontrolné zoznamy obsahujú otázky týkajúce sa pravidiel oprávnenosti stanovených nariadením Komisie (ES) č. 16/2003, rozhodnutím EK o financovaní, resp. Finančným memorandom, overenie výkonov kontroly podľa čl. 4 nariadenia Komisie (ES) č. 1386/2002 zo strany SORO u projektov ISPA/KF za obdobie pred rokom 2005 a plán spätného overovania, jeho rozsah, zodpovedné osoby a harmonogram. Predmetom certifikačného overenia neboli účtovné doklady, overenie bolo zamerané na systém riadenia a kontroly implementovaný prostredníctvom SORO MŽP SR a SORO MDPT SR. Výsledkom certifikačného overenia boli zistenia týkajúce sa nedostatočných pokynov pre zamestnancov vo vzťahu k odstráneniu zistení vyplývajúcich z auditu EK, nedostatočného vypracovania kontrolných listov bez relevantných otázok zameraných na oprávnenosť výdavkov, absenciou overovania a schvaľovania zmien v zmluvných vzťahoch zo strany SORO, nedostatkov v kontrolných listoch zameraných na kontrolu VO zo strany SORO, absenciu vykonania spätnej kontroly výkazu výmer na úroveň jednotlivých položiek a nedostatkov v IM. K zisteniam SORO prijal v sledovanom období primerané opatrenia, ktoré PO akceptoval. 
V priebehu 1. polroka 2008 nebol z úrovne PO zaslaný žiaden podnet na výkon následnej finančnej kontroly, ani na Úrad pre verejné obstarávanie.

1.4.2.	Kohézny fond
Za obdobie 1. 1. – 30. 6. 2008 bolo zo strany platobnej jednotky MŽP SR a MDPT SR predložených na platobný orgán spolu 31 súhrnných žiadostí o platbu v celkovej výške 2 562 747 493,97 Sk za všetky zdroje financovania,  z toho za sektor životného prostredia bolo predložených  21 súhrnných žiadostí o platbu v celkovej výške 78 3619 855,57 Sk za všetky zdroje financovania a za sektor dopravy 10 súhrnných žiadostí o platbu v celkovej výške 1 779 127 638,40 Sk. V predloženom objeme bolo schválených 28 SŽP. Jedna SŽP bola zamietnutá a 2 SŽP boli k 30.06.2008 v procese schvaľovania, všetky tri sa týkali sektora životného prostredia. 
V priebehu prvého polroka 2008 boli vykonané 3 certifikačné overovania súhrnných žiadostí o platbu v celkovej výške 574 324 221,02 Sk, a to priamo na SORO a PJ, z toho 2 na MŽP SR a 1 na MDPT SR. Z vyššie uvedených certifikačných overovaní boli vykonané 2 tzv. dodatočné certifikačné overovania pred zaslaním žiadosti na EK (jedno na MDPT SR a jedno na MŽP SR) a týkali sa SŽP z  roku 2007 a 1 priebežné certifikačné overenie. Vzorka výdavkov overovaná v rámci dodatočného certifikačného overovania predstavovala sumu 106 788 173,56 Sk (MŽP SR) a  53 756 424,90 Sk (MDPT SR) a overovaná vzorka výdavkov v rámci priebežného certifikačného overovania  51 921 704,02 Sk (MŽP SR), čo je 0,02 % z objemu predložených SŽP a 100 % z objemu overovaných SŽP. Neoprávnené výdavky neboli identifikované v rámci žiadnej z overovaných SŽP.

Ministerstvo dopravy, pôšt a telekomunikácií SR
V rámci Kohézneho fondu sú v sektore dopravy implementované 2 projekty, z toho 1 v rámci cestnej infraštruktúry a 1 v rámci železničnej infraštruktúry. Za obdobie 1. 1. – 30. 06. 2008 bolo zo strany platobnej jednotky MDPT SR predložených na platobný orgán pre Kohézny fond za uvedené projekty 10 súhrnných žiadostí o platbu v celkovej výške 1 779 127 638,40 Sk za všetky zdroje financovania. Všetky SŽP boli schválené v predloženom objeme. 
Na predložených SŽP priebežné certifikačné overovanie nebolo vykonané. Pred zaslaním žiadosti na EK však bolo vykonané dodatočné certifikačné overovanie projektu železničnej dopravy. Overovaná vzorka výdavkov predstavovala sumu 53 756 424,90 Sk.
Identifikované zistenia sa v rámci dodatočného certifikačného overenia týkali nasledovných oblastí:
Nedostatky pri verejnom obstarávaní
1.	pri verejných obstarávaniach na služby – stavebný dozor bolo používané kritérium, ktoré malo charakter kritéria skúsenosti, čo je v rozpore so zákonom č. 25/2006 Z. z. o verejnom obstarávaní, § 35 ods. 3 a zákonom č. 523/2003 Z. z. o verejnom obstarávaní, § 34 ods. 3. Použitie uvedeného kritéria však v rámci overovanej SŽP nemalo vplyv na výsledok verejného obstarávania;
2.	v kontrolných listoch chýbali také otázky, ktorými by bolo možné preveriť, či SORO kontroluje správnosť adries a zodpovedných osôb pred podpisom zmluvy s úspešným uchádzačom – dodávateľom; totožnosť zmluvnej ceny s cenou vo víťaznej ponuke; totožnosť predmetu zákazky v zmluve s predmetom zákazky vo víťaznej ponuke; správnosť údajov a termíny zverejnenia oznámení v príslušných vestníkoch EÚ a SR a pod.;
3.	SORO neupozornil obstarávateľa na porušenie § 36 zákona č. 523/2003 o verejnom obstarávaní, že úhrada za súťažné podklady nesmie presiahnuť skutočné náklady na ich rozmnoženie a nesmú v nej byť premietnuté náklady na ich vypracovanie, vzhľadom na to, že obstarávateľ v oznámení o vyhlásení verejného obstarávania uviedol, že výška poplatku za súťažné podklady bude predmetom rokovania so záujemcami;
4.	na SORO nebola k dispozícii verzia súťažných podkladov, ktorá bola poskytnutá uchádzačom v úspešných postupoch VO, ale len súťažné podklady bez schvaľujúcich podpisov zodpovedných osôb za obstarávateľa a navyše sa vzťahovali na predchádzajúce neúspešné postupy VO. Z tohto dôvodu nebolo zrejmé, ako SORO vykonal kontrolu v tom postupe VO, ktorý viedol k uzavretiu zmluvy s dodávateľom;
5.	SORO nepožaduje od konečného prijímateľa informáciu o stanovení predpokladanej hodnoty predmetu zákazky, čím SORO nemôže zodpovedne vyhodnotiť správnosť stanovenia postupu vzhľadom na finančné limity v súlade so zákonom o VO, ani preveriť, či výška predpokladanej hodnoty zodpovedá cene obvyklej za rovnaký alebo obdobný predmet v čase začatia daného postupu;
Nesprávna alebo chýbajúca evidencia údajov v ITMS
6.	položky indikátorov v ITMS za všetky projekty Kohézneho fondu nie sú vyplnené v súlade s bodom 7.3 Hlavné monitorovacie indikátory, ktoré je potrebné uviesť z Rozhodnutia Komisie K(2004)5630 z 23.12.2004;
Ostatné
7.	zástupca SORO sa zúčastnil vyhodnotenia ponúk vo viacerých verejných obstarávaniach na stavebný dozor aj na práce ako člen komisie s hlasovacím právom,  pričom odsúhlasuje výsledky VO, a preto je jeho účasť v komisii ako člena s právom vyhodnocovať konfliktom záujmov. 

Z vyššie uvedených zistení zostáva otvorené zistenie č. 6, ktoré je v stave riešenia s riadiacim orgánom pre Kohézny fond. K ostatným zisteniam SORO MDPT SR prijal v sledovanom období primerané opatrenia, ktoré platobný orgán akceptoval.

Ministerstvo životného prostredia SR
V rámci Kohézneho fondu sa v sektore životného prostredia implementuje 7 projektov. Za obdobie 1. 1. – 30. 06. 2008 bolo zo strany platobnej jednotky MŽP SR predložených na platobný orgán pre Kohézny fond 21 súhrnných žiadostí o platbu v celkovej výške 783  619 855,57 Sk za všetky zdroje financovania. V predloženom objeme  bolo schválených 18 SŽP, 2 SŽP boli v procese schvaľovania a jedna SŽP v objeme 17 378 814,92 Sk bola zamietnutá. Žiadna SŽP nebola schválená v zníženom objeme.
Priebežné certifikačné overovanie bolo vykonané v rámci 1SŽP na SORO a PJ. Overovaná vzorka výdavkov predstavovala sumu 51 921 704,02 Sk, čo je 0,02 % z objemu predložených SŽP a 100 % z objemu overovaných SŽP. Certifikačným overovaním boli identifikované zistenia, ku ktorým SORO prijal v priebehu prvého polroka 2008 opatrenia alebo odôvodnil svoje stanovisko. Platobný orgán akceptoval odpočty SORO na 7 zistení, čiastočne akceptoval 2 odpočty a odpočty na 2 zistenia neboli platobným orgánom akceptované. Uvedenými 2 zisteniami vzniklo podozrenie na nezrovnalosť týkajúcu sa verejného obstarávania na zákazku stavebného dozoru. Keďže overovaná SŽP neobsahovala výdavky na stavebný dozor, k zamietnutiu SŽP z dôvodu podozrenia na nezrovnalosť došlo až pri najbližšej SŽP, ktorá obsahovala aj výdavky na dotknutý stavebný dozor vo výške 3 328 000,00 Sk. Oprávnenosť tohto výdavku ostáva zatiaľ nepotvrdená a je v štádiu riešenia. Tento výdavok bol zároveň z úrovne platobného orgánu zaznamenaný v ITMS ako nezrovnalosť, pričom bola vypracovaná správa o zistenej nezrovnalosti v celkovej výške 47 725 000,00 Sk. Uvedená nezrovnalosť sa nachádza v ITMS v stave „podozrenie z nezrovnalosti“. V tejto súvislosti bol podaný na Úrad pre verejné obstarávanie podnet na výkon kontroly. 
V priebehu 1. polroka 2008 nebol z úrovne PO zaslaný žiaden podnet na výkon následnej finančnej kontroly.

Pri certifikačnom overovaní SŽP boli v 1. polroku 2008 identifikované nasledovné zistenia:
Nedostatky pri verejnom obstarávaní
1.	pri verejnom obstarávaní na služby – stavebný dozor bolo použité kritérium, ktoré malo charakter kritéria skúsenosti, čo je v rozpore so zákonom č. 25/2006 Z. z. o verejnom obstarávaní, § 35 ods. 3. Použitie uvedeného kritéria však v rámci overovanej SŽP nemalo vplyv na výsledok verejného obstarávania;
2.	zmluva o poskytnutí služieb na stavebný dozor nenadväzovala na výsledok verejného obstarávania pre danú zákazku. Dodávateľ uvedený v Zmluve o poskytnutí služieb nie je úspešným uchádzačom (skupinou dodávateľov) z procesu VO. Rozpor so zákonom č. 25/2006 o verejnom obstarávaní, § 45 ods. 1, podľa ktorého „uzavretá zmluva nesmie byť v rozpore s ponukou predloženou úspešným uchádzačom“. V danej veci bol podaný podnet na výkon kontroly;
3.	v kontrolných listoch chýbali také otázky, ktorými by bolo možné preveriť, či SORO kontroluje správnosť adries a zodpovedných osôb pred podpisom zmluvy s úspešným uchádzačom – dodávateľom,  totožnosť zmluvnej ceny s cenou vo víťaznej ponuke, totožnosť predmetu zákazky v zmluve s predmetom zákazky vo víťaznej ponuke a pod.
Nedostatky v IM, nedodržiavanie IM a audit trailu
4.	SORO nevyplnil niektoré kontrolné listy napr. k súťažným podkladom, k oznámeniu o výsledku VO z Vestníka verejného obstarávania aj z Úradného vestníka EÚ, čím nie je možné overiť, ako SORO vykonal uvedenú kontrolu. 

Z vyššie uvedených zistení zostáva otvorené zistenie č. 2, ktoré sa týka vyššie uvedeného podozrenia na nezrovnalosť.
V rámci dodatočného certifikačného overovania pred zaslaním žiadosti o platbu na EK bola overovaná jedna SŽP v celkovej výške 175 642 530,60 Sk, pričom overovaná vzorka výdavkov  predstavovala sumu 106 788 173,56 Sk. Neoprávnený výdavok nebol identifikovaný. 
Identifikované zistenia sa v rámci dodatočného certifikačného overenia týkali nasledovných oblastí:
Nedostatky pri kontrole na mieste
1.	nebolo možné overiť, či SORO v rámci kontrolných dní preveruje aj pravidlá ochrany životného prostredia, pretože táto skutočnosť nie je písomne zdokumentovaná;
Nedostatky pri verejnom obstarávaní
2.	pri verejnom obstarávaní na služby – stavebný dozor bolo používané kritérium, ktoré malo charakter kritéria skúsenosti, čo je v rozpore so zákonom č. 25/2006 Z. z. o verejnom obstarávaní, § 35 ods. 3. Použitie uvedeného kritéria však v rámci overovanej SŽP nemalo vplyv na výsledok verejného obstarávania;
3.	v oznámení o vyhlásení verejného obstarávania (VO) bol rozdiel medzi obcami uvedenými v opise zákazky a obcami uvedenými vo finančnom memorande pre Kohézny fond; rozdiel medzi počtom vodovodných a kanalizačných prípojok, dĺžkou novej vodovodnej a kanalizačnej siete, dĺžkou rekonštrukcie existujúcej kanalizačnej siete, uvedené v oznámení o vyhlásení VO a vo finančnom memorande;
Nesprávna alebo chýbajúca evidencia údajov v ITMS
4.	položky indikátorov v ITMS za všetky projekty Kohézneho fondu nie sú vyplnené v súlade s bodom 7.3 Hlavné monitorovacie indikátory, ktoré je potrebné uviesť z Rozhodnutia Komisie K(2004)5630 z 23.12.2004.
Z vyššie uvedených zistení zostáva otvorené zistenie č. 4, ktoré je v stave riešenia s riadiacim orgánom pre Kohézny fond. K ostatným zisteniam SORO MŽP SR prijal primerané opatrenia, ktoré platobný orgán akceptoval. V sledovanom období z úrovne PO nebol zaslaný žiaden podnet na výkon následnej finančnej kontroly.

2.	
Certifikačné overovania k 30. 6. 2008 v rámci programového obdobia 2007 – 2013
2.1.	Všeobecné zhodnotenie certifikačných overovaní
Certifikácia je potvrdenie správnosti a oprávnenosti výdavkov a efektívnosti systémov riadenia a kontroly ŠF a KF. Vykonáva ju MF SR ako CO v zmysle čl. 61 nariadenia Rady (ES) č. 1083/2006 ako nevyhnutný predpoklad predloženia žiadosti o priebežnú a záverečnú platbu na EK na základe predložených SŽP. V rámci priebežného certifikačného overovania boli certifikačne overené 4 súhrnné žiadostí o platbu predložené do 30.6.2008.

Tab. č. 4 Prehľad o overenej vzorke pri výkone certifikačného overovania k 30.6.2008
Názov programového dokumentu	Hodnota SŽP	Overovaná vzorka pri výkone certifikácie	Overovaná vzorka pri výkone certifikácie	Neoprávnené výdavky CELKOM*	Neoprávnené výdavky CELKOM*	

	EÚ + ŠR + VZ					
	 v Sk	v %	v Sk	v Sk	v % zo vzorky	
OP IS	25 766 854,10	75,56%	19 469 217,40	10 697 634,50	54,95%	
OP Zdravotníctvo	11 933 696,71	23,19%	2 767 694,,00	0,00	0,00%	
ROP	0,00	0,00%	0,00	0,00	0,00%	
OP Životné prostredie	0,00	0,00%	0,00	0,00	0,00%	
OP Doprava	0,00	0,00%	0,00	0,00	0,00%	
OP Výskum a vývoj	0,00	0,00%	0,00	0,00	0,00%	
OP Konkurencieschopnosť a hospodársky rast	0,00	0,00%	0,00	0,00	0,00%	
OP TP	0,00	0,00%	0,00	0,00	0,00%	
OP Bratislavský kraj	0,00	0,00%	0,00	0,00	0,00%	
Interact II	0,00	0,00%	0,00	0,00	0,00%	
OP CS SR-ČR	0,00	0,00%	0,00	0,00	0,00%	
SPOLU ERDF	37 700 550,81	58,98%	22 236 911,40	10 697 634,50	48,11%	
OP Zamestnanosť a sociálna inklúzia	0,00	0,00%	0,00	0,00	0,00%	
OP Vzdelávanie	0,00	0,00%	0,00	0,00	0,00%	
SPOLU ESF	0,00	0,00%	0,00	0,00	0,00%	
OP Rybné hospodárstvo	0,00	0,00%	0,00	0,00	0,00%	
SPOLU EFF	0,00	0,00%	0,00	0,00	0,00%	
SPOLU	37 700 550,81	58,98%	22 236 911,40	10 697 634,50	48,11%	
VZ – vlastné zdroje, * Neoprávnené výdavky prvotne identifikované CO 
Zdroj: MF SR

Tab. č. 5 Prehľad o štruktúre identifikovaných neoprávnených výdavkov k 30.6.2008
Názov programového dokumentu	Neoprávnené výdavky CELKOM*	Neoprávnené výdavky CELKOM*	NV zatiaľ v štádiu riešenia	NV následne uznané za oprávnené	NV POTVRDENÉ ako neoprávnené	NV POTVRDENÉ ako neoprávnené	

							
	v Sk	v % zo vzorky	v Sk	v Sk	v Sk	v % zo vzorky	
OP IS	10 697 634,50	54,95%	0,00	10 697 634,50	0,00	0,00%	
OP Zdravotníctvo	0,00	0,00%	0,00	0,00	0,00	0,00%	
ROP	0,00	0,00%	0,00	0,00	0,00	0,00%	
OP Životné prostredie	0,00	0,00%	0,00	0,00	0,00	0,00%	
OP Doprava	0,00	0,00%	0,00	0,00	0,00	0,00%	
OP Výskum a vývoj	0,00	0,00%	0,00	0,00	0,00	0,00%	
OP Konkurencieschopnosť a hospodársky rast	0,00	0,00%	0,00	0,00	0,00	0,00%	
OP TP	0,00	0,00%	0,00	0,00	0,00	0,00%	
OP Bratislavský kraj	0,00	0,00%	0,00	0,00	0,00	0,00%	
Interact II	0,00	0,00%	0,00	0,00	0,00	0,00%	
OP CS SR-ČR	0,00	0,00%	0,00	0,00	0,00	0,00%	
SPOLU ERDF	10 697 634,50	48,11%	0,00	10 697 634,50	0,00	0,00%	
OP Zamestnanosť a sociálna inklúzia	0,00	0,00%	0,00	0,00	0,00	0,00%	
OP Vzdelávanie 	0,00	0,00%	0,00	0,00	0,00	0,00%	
SPOLU ESF	0,00	0,00%	0,00	0,00	0,00	0,00%	
OP Rybné hospodárstvo	0,00	0,00%	0,00	0,00	0,00	0,00%	
SPOLU EFF	0,00	0,00%	0,00	0,00	0,00	0,00%	
SPOLU	10 697 634,50	48,11%	0,00	10 697 634,50	0,00	0,00%	
Zdroj: MF SR

Tab. č. 6 Prehľad o počte vykonaných certifikačných overovaní k 30. 6. 2008 vo vzťahu k počtu SŽP

Názov programového dokumentu	Počet predložených SŽP	SŽP	Počet  SŽP certifi-kačne overených 	Podiel vykonaných certifikačných overovaní k predloženým SŽP v %	
		Schválené v celom objeme	Schválené v zníženom objeme	Neschvá-lené	V procese schvaľo-vania			
OP IS	3	1	0	1	1	2	66,67%	
OP Zdravotníctvo	2	1	0	0	1	2	100,00%	
ROP	0	0	0	0	0	0	0,00%	
OP Životné prostredie	0	0	0	0	0	0	0,00%	
OP Doprava	0	0	0	0	0	0	0,00%	
OP Výskum a vývoj	0	0	0	0	0	0	0,00%	
OP Konkurencieschopnosť a hospodársky rast	0	0	0	0	0	0	0,00%	
OP TP	0	0	0	0	0	0	0,00%	
OP Bratislavský kraj	0	0	0	0	0	0	0,00%	
Interact II	0	0	0	0	0	0	0,00%	
OP CS SR-ČR	0	0	0	0	0	0	0,00%	
SPOLU ERDF	5	2	0	1	2	4	80,00%	
OP Zamestnanosť a sociálna inklúzia	0	0	0	0	0	0	0,00%	
OP Vzdelávanie	0	0	0	0	0	0	0,00%	
SPOLU ESF	0	0	0	0	0	0	0,00%	
OP Rybné hospodárstvo	0	0	0	0	0	0	0,00%	
SPOLU EFF	0	0	0	0	0	0	0,00%	
SPOLU	5	2	0	1	1	4	80,00%	
Zdroj: MF SR
Celkovo bolo k 30.6.2008 predložených 5 SŽP v celkovej sume 37 700 550,81 Sk, z toho boli 2 schválené v celom objeme, 0 schválených v zníženom objeme, 1 SŽP nebola schválená a 1 SŽP bola v procese schvaľovania. V rámci programového obdobia 2007 -2013 boli predložené k 30.6.2008 SŽP za OP Informatizácia spoločnosti a OP Zdravotníctvo. Certifikačne overené boli 4 SŽP, čo predstavuje 80,00 % z celkovo predložených SŽP.
V rámci certifikačného overovania bola overená vzorka výdavkov vo výške 22 236 911,40 Sk, čo predstavuje 58,98 % z celkovej sumy predložených SŽP. V rámci toho boli prvotne zistené neoprávnené výdavky v celkovej výške 10 697 634,50 Sk, t. j. 48,11 % z overovanej vzorky, ktoré sa týkali OP Informatizácia spoločnosti.  Po odstránení zistení z certifikačných overení boli uvedené výdavky následne uznané za oprávnené.
2.1.1.	Operačný program Informatizácia spoločnosti
Za obdobie 1. 1. – 30. 6. 2008 boli zo strany platobnej jednotky MF SR predložené na CO 3 SŽP v celkovej výške  25 766 854,10 Sk za všetky zdroje financovania. V predloženom objeme  bola schválená 1 SŽP, 1 SŽP bola zamietnutá a o 1 SŽP bola k 30.6.2008 v stave posudzovania.
Priebežné certifikačné overovanie bolo vykonané v rámci 2 SŽP priamo na RO a PJ. Overovaná vzorka výdavkov predstavuje sumu 19 469 217,40 Sk, čo je 75,56 % z objemu predložených SŽP a 89,69 % z objemu overovaných SŽP.  
Neoprávnené výdavky boli identifikované v rámci 1 SŽP vo výške 10 697 634,50 Sk, čo je 100,00 % z overovanej vzorky a SŽP bola zamietnutá z dôvodu identifikovaných zistení vysokej závažnosti. RO vypracoval druhú SŽP a po odstránení zistení boli neoprávnené výdavky z predchádzajúcej SŽP následne uznané za oprávnené. 
Nezrovnalosti neboli z úrovne CO identifikované, nebola vypracovaná žiadna správa o nezrovnalostiach.
V priebehu obdobia 1. 1. – 30. 6. 2008 nebol z úrovne CO zaslaný žiaden podnet na výkon následnej finančnej kontroly ani na Úrad pre verejné obstarávanie.
Pri certifikačných overovaniach SŽP boli v roku 2008 identifikované nasledovné zistenia:
Nedodržanie systému finančného riadenia a ostatných dokumentov
1.	RO neinformoval certifikačný orgán o pripravovanom zasadnutí komisie na výber projektov najneskôr 5 pracovných dní pred zasadnutím komisie,
2.	RO nepredložil zápisnicu zo zasadnutia komisie na výber projektov najneskôr do 5 pracovných dní od jej podpisu, predložil ju až  na základe vyžiadania z certifikačného orgánu,
3.	RO nepreukázal matematické overenie výpočtu oprávnenej sumy, 
4.	v rámci výkonu certifikačného overenia nebolo možné overiť oprávnenosť výdavkov, nakoľko činnosti v súhrnných pracovných listoch boli popísané všeobecne, pričom niektoré deklarované činnosti nemohli byť v danom časovom období vykonané ako napr. monitorovanie, kontrola a pod.;
Nedostatky pri platbách
5.	RO nevykonal dostatočnú kontrolu súladu údajov v súhrnných pracovných listov so mzdovými listami za rok 2007 a tabuľkou reálne vyplatených miezd.

K zisteniam RO v priebehu obdobia 1.1. – 30.6. 2008 prijal primerané opatrenia, ktoré CO akceptoval. 

2.1.2.	Operačný program Zdravotníctvo
Za obdobie 1. 1. – 30. 6. 2008 boli zo strany platobnej jednotky MZ SR predložené na certifikačný orgán 2 súhrnné žiadosti o platbu v celkovej výške 11 933 696,71 Sk za všetky zdroje financovania. V predloženom objeme bola schválená 1 SŽP a 1 SŽP bola k 30.6.2008 v procese schvaľovania.
Priebežné certifikačné overovanie bolo vykonané v rámci oboch SŽP priamo na RO a PJ. Overovaná vzorka výdavkov predstavuje sumu 2 767 694,25 Sk, čo je 23,19 % z objemu predložených  SŽP a zároveň 23,19 % z objemu overovaných SŽP. Neoprávnené výdavky neboli identifikované.
Nezrovnalosti neboli z úrovne CO identifikované, nebola vypracovaná žiadna správa o nezrovnalostiach.
V priebehu obdobia 1. 1. – 30. 6. 2008 nebol z úrovne CO zaslaný žiaden podnet na výkon následnej finančnej kontroly ani na Úrad pre verejné obstarávanie.
Pri certifikačných overovaniach SŽP boli identifikované nasledovné zistenia:
Nedodržanie Systému finančného riadenia ŠF a KF 2007-2013 a ostatných dokumentov
1.	RO nevykonal dostatočné administratívne overenie ŽOP, nepreukázal vykonanie overenia reálnosti a správnosti nárokovaných mzdových výdavkov;
Nesprávna alebo chýbajúca evidencia údajov v ITMS 
2.	položky: harmonogram, indikátory, zmluva so žiadateľom o poskytnutí NFP neboli vyplnené správne, resp. neboli vôbec vyplnené.

Z vyššie uvedených zistení zostáva ako otvorené zistenie č. 2.  Týka sa implementácie konkrétneho projektu. K ostatným zisteniam RO prijal v priebehu prvého polroka 2008 primerané opatrenia, ktoré CO akceptoval. 

3.	
Certifikačné overovania k 30. 6.  2008 v rámci FM EHP a Nórskeho FM

3.1.	Zhodnotenie certifikačných overovaní FM EHP a Nórskeho FM 	
Za obdobie 1. 1. – 30. 6. 2008 bolo predložených na platobný orgán pre Finančný mechanizmus EHP a Nórsky finančný mechanizmus zo strany národného kontaktného bodu 10 priebežných správ o projekte  (PIR)  v celkovej výške 6 426 661,40 Sk za všetky zdroje financovania (predložené PIR s nulovou hodnotou neboli v tomto počte zohľadnené). Predložené PIR sa týkali implementácie blokových grantov za sprostredkovateľov: Nadácia Ekopolis, SAIA n.o., Úrad vlády SR, Nadácia otvorenej spoločnosti a individuálnych projektov „Fond technickej asistencie pre implementáciu finančných mechanizmov“, „Prezentačné centrum kultúrneho dedičstva Gemer – Malohontu (o.z. Ozveny)“ a „Modernizácia a rekonštrukcia útulku pre matky v núdzi (SČK Snina)“. 
Certifikačné overovanie bolo vykonané v rámci 7 PIR. Overovaná vzorka výdavkov predstavuje sumu 
3 541 190,70 Sk, čo je 55,10 % z objemu  predložených a overovaných PIR. Neoprávnené výdavky boli identifikované vo výške 356 225,24 Sk, čo je 5,54 % z objemu  predložených PIR a 10,06 % z overenej vzorky. Z toho sa ako skutočne neoprávnené výdavky potvrdili výdavky vo výške 17 548,80 Sk. Výdavky vo výške 293 036,41 Sk ostávajú zatiaľ nepotvrdené. Výdavky vo výške 45 640,03 Sk boli po doložení doplňujúcej podpornej dokumentácie uznané ako oprávnené. 
Nezrovnalosti neboli z úrovne CO identifikované, nebola vypracovaná žiadna správa o nezrovnalostiach.
V priebehu 1. polroka 2008 nebol z úrovne CO zaslaný žiaden podnet na výkon následnej finančnej kontroly ani na Úrad pre verejné obstarávanie.
Pri certifikačných overovaniach PIR boli identifikované nasledovné zistenia:
Zadávanie údajov do ISUF
1.	ISUF neobsahuje aktuálny rozpočet podľa priebežného plánu projektu (PIP).
2.	Žiadosti o platbu nezaevidované do ISUF.
Nedostatky v IM, nedodržanie IM a audit trailu
3.	V IM sú nedostatočne rozpracované postupy vykonania administratívnej kontroly ŽOP predložených zo strany KP/SP na NKB. Kontrolný list  pre overenie žiadosti KP/SP neobsahuje v rámci vykonania administratívnej kontroly náležitosti stanovené v Pravidlách implementácie FM EHP a NFM.
4.	NKB nepreukázal vykonanie administratívnej (formálnej a vecnej) kontroly PIR od sprostredkovateľa, čím nepostupoval v súlade s Pravidlami implementácie FM EHP a NFM (časť 3.1.1), podľa ktorých NKB overuje ŽOP sprostredkovateľa vrátane PIR/PCR a OOV.
5.	NKB nevykonal v súlade s Pravidlami implementácie FM EHP a NFM administratívnu kontrolu na opätovne predloženej ŽOP a PIR vrátene priložených účtovných dokladov a ostatnej podpornej dokumentácie. NKB sa nepresvedčil, či sprostredkovateľ odstránil z PIR všetky výdavky, ktoré boli zo strany NKB identifikované ako neoprávnené a či boli tieto výdavky odrátané z PIR v správnej hodnote. 
6.	Nedostatočne rozpracovaný audit trail na úrovni sprostredkovateľa.
Neoprávnené výdavky
7.	Úhrada výdavkov z iného účtu ako z účtu určeného na financovanie BG. 
8.	Nárokovanie personálnych výdavkov za vyšší počet pracovných hodín ako bolo uvedené v pracovných výkazoch, za aktivity, ktoré neboli v súlade s podpornou dokumentáciou.
9.	Nesúlad výšky vyplácaných mzdových prostriedkov s pracovnou zmluvou ľudí zapojených do realizácie BG.
10.	Nárokovanie stabilizačných príplatkov v 100 % výške aj napriek tomu, že zamestnanec sa na 100 % nevenuje problematike EHP a NFM.
11.	Náklady na parkovanie.
12.	Nesprávny prepočet národnej meny na EURO.
Nedostatky pri kontrole na mieste
13.	Kontrolný list pre overenie na mieste nie je súčasťou aktualizovaného IM verz. 3.0 platného od 1.4.2008, napriek tomu, že ods. 5 kapitoly 12.3. sa na tento kontrolný list priamo odvoláva.
Ostatné
14.	Z niektorých účtovných dokladov nie je možné identifikovať, že fakturované výdavky majú priame prepojenie s implementáciou FM EHP a NFM. Predmetné faktúry neobsahujú referencie na objednané služby a neobsahujú dátum dodania objednaných služieb.
15.	Podporná dokumentácia k žiadosti o platbu v čase certifikačného overovania neobsahovala všetky dokumenty, ktoré stanovuje Príručka pre KP/PP/SP grantu z FM EHP a NFM  (chýbajúce objednávky, cestovné príkazy, poistné zmluvy, atď.).
16.	Podporná dokumentácia k žiadosti o platbu neobsahovala dôkaz o využití zakúpeného majetku výlučne na účely projektu.
17.	Formálne nedostatky v KL k žiadosti sprostredkovateľa o preddavok – chýbajúce mená a dátumy.
18.	Žiadosti o platbu neobsahujú evidenčné číslo podľa ISUF.
19.	NKB v rámci vykonania administratívnej kontroly neoveril, či KP v zmysle memoránd o porozumení pre implementáciu FM EHP a NFM dodržuje pravidlá rodovej rovnosti.
20.	Formálne nedostatky pri vyplňovaní žiadostí sprostredkovateľa o preddavok zo strany NKB.

Z vyššie uvedených zistení zostávajú ako otvorené zistenia č. 3,9,12,13,15,19. Zistenia č. 3,13,19 sa  týkajú implementácie FM EHP a NFM a zistenia č. 9,12,15 sa týkajú implementácie konkrétneho projektu/BG. K ostatným zisteniam NKB prijal v priebehu 1. polroka 2008 primerané opatrenia, ktoré PO akceptoval. 

4.	
Záver
Podiel overenej vzorky k objemu predložených SŽP v prvom polroku 2008 poklesol v porovnaní s rovnakým sledovaným obdobím roku  2007 o 1,75 %, t.j. viac ako 2-násobne. V nadväznosti na túto skutočnosť sa zároveň v porovnaní s prvým polrokom 2007 znížil skoro 2,5-násobne objem vzorky overených výdavkov z  
305,4 mil. Sk na 118,98 mil. Sk, pričom sa však skoro 7-násobne zvýšil podiel neoprávnených výdavkov z overenej vzorky z 7,27 % na 49,42 % . Je však potrebné zohľadniť, že vysoký podiel neoprávnených výdavkov za prvý polrok 2008 je v súčasnosti v štádiu posudzovania a je reálny predpoklad, že bude nižší.
V rámci implementácie programových dokumentov, resp. jednotlivých projektov  v programovom období 2004 – 2006 je opätovne nutné konštatovať, že napriek skutočnosti, že jednotlivé zodpovedné subjekty deklarujú PO priebežné prijímanie opatrení na odstránenie nedostatkov identifikovaných v rámci certifikačných overovaní, následne vykonané certifikačné overovania vykazujú vo veľkej miere opakujúce sa zistenia. Na PO sú z úrovne PJ predkladané SŽP, v ktorých výdavky zahrnuté prešli administratívnou kontrolou, príp. aj kontrolou na mieste na úrovni RO/SORO a teda majú zahŕňať len oprávnené výdavky. Napriek uvedenému sú zo strany PO v predkladaných SŽP opätovne zistené neoprávnené výdavky. 
Certifikačné overovania vykonané k 30.6.2008 boli zamerané okrem iného aj na pokračujúce overovanie plnenia prijatých opatrení zo strany RO/SORO z predchádzajúceho roku na základe zaslaných odpočtov k uzneseniu vlády SR č. 974/2007.  Uvedeným uznesením bol schválený Akčný plán v nadväznosti na zistenia z vykonaných certifikačných overovaní, kontrol a auditov za prvý polrok 2007, ktorého cieľom bolo prijatie preventívnych opatrení na ochranu rozpočtu ES a SR, na predchádzanie vzniku nezrovnalostí a tiež upozorniť jednotlivé RO/SORO na riziká, ktoré vyplývajú zo zistení, na ktoré poukázala aj Európska komisia počas svojich systémových auditov. Zo záverov certifikačných overovaní je možné konštatovať, že plnenie prijatých opatrení zo strany RO/SORO bolo často formálne a navrhnuté opatrenia sa primerane nepremietli do reálnych pracovných postupov RO/SORO. 
K 30.6.2008 je potrebné konštatovať, že RO/SORO zotrvávajú v tendenciách roku 2007 a vo väčšej miere sa zameriavajú na kvantitu - čerpanie prostriedkov ŠF a KF a v menšej miere na kvalitný výkon kontroly podľa čl. 4 nariadenia Komisie (ES) č. 438/2001 a čl. 4 nariadenia Rady (ES) č. 1386/2002, t. j. dôsledné vykonávanie ako administratívnej kontroly, tak aj kontroly na mieste. V konečnom dôsledku túto skutočnosť potvrdzuje aj vývojový trend identifikácie neoprávnených výdavkov z overovanej vzorky.
V nadväznosti na vyššie uvedené je potrebné, aby RO/SORO prijali účinné nápravné opatrenia a zlepšili výkon kontroly podľa čl. 4 nariadenia Komisie (ES) č. 438/2001 a čl. 4 nariadenia Rady (ES) č. 1386/2002 tak, aby voči Slovenskej republike neboli uplatňované zo strany EK prípadné finančné korekcie najmä v súvislosti s ukončovaním programového obdobia 2004 – 2006. Je potrebné si uvedomiť, že v prípade, ak EK pristúpi k vykonaniu finančných korekcií, MF SR bude nútené viazať rozpočtové prostriedky kapitoly jednotlivých rezortov tak, aby bolo možné zabezpečiť vrátenie neoprávnene použitých prostriedkov do všeobecného rozpočtu ES.
V rámci programového obdobia 2007-2013 bolo k 30.6.2008 predložených iba 5 SŽP, pričom k všetkým zisteniam z vykonaných certifikačných overovaní boli zo strany RO prijaté relevantné opatrenia.